Kirjoittaja Wohweli » 18. Helmi 2014 19:57\n» Mukaan Majava Joonalla. (:\nSuo. Miksi ihmeessä hän oli edes vapaaehtoisesti tullut tälle suunnalle? Miksi vielä jatkanut, kun märähkö ja epämiellyttävän kimmoisa maa alkoi maiskahdella askelten tahdissa. Maaperä tuntui niin kammottavan petolliselta, että saattaisi imaista sirohkon tamman hetkessä kitusiinsa. Tuskin lieni siis mikään ihme, että Sonya otti reippaita askelia satunnaisiin suuntiin. Koko suo tuntui kolkolta, vaikka oli vasta päivä langettivat suuret puut hukuttavan varjon koko paikan ylle.\nSonya ei pitänyt paikasta ei ollenkaan, mutta jo ainakin tunnin verran ristiin rastiin kuljettuaan tajusi hän olevansa eksynyt. Jokainen puu näytti samalta eikä kiiltävänmusta tamma edes voinut jäädä pidemmäksi aikaa katselemaan paikkoja sillää maa tuntui heti pettävän alta. Piirtokasvo jatkoi sinnikkäästi matkaansa uskoen tarpeeksi pitkään eteenpäin kulkiessaan vielä löytävänsä itsensä pihalle täältä.\nMatkaa taittui jälleen useamman kilometrin verran, mutta Sonya huomasi yhäkin askeltavansa upottavalla suon polulla. Tamma ei mahtanut itselleen mitään, hän alkoi olla epätoivoinen tuntien itsensä olevan pahemman kerran hukassa ja eksyksissä. Ruskeat, yleensä elämäniloa ja riemua loistavat silmät muuttuivat kyynelistä lasisiksi ja, kun tummanruunikko painatti silmänsä umpeen vierähti yksi kyynel tämän vasenta poskea pitkin alas.\nHän halusi vain pois täältä. Pois tästä epämiellyttävästä paikasta joka ei tuntunut tarjoavan hänelle ulospääsyä.\nKaiken lieni kruunaavan vielä se, että silmiään hetken kiinni pitäessään onnistui Sonya liukastumaan märällä sammalpeitteellä ja kaatuamaan kyljeltensä. Arabialainen hätiköi itsensä välittömästi ylös ja taivutti päänsä surumielisessä ilmeessä kylkensä puoleen. Muutaa ja muuta sotkua oli tarketunut runsain määrin tummanruunikolle karvalle. Ei tamma yleensä ollut niin herkkä ulkonäkönsä suhteen, mutta tässä tilanteessa se tuntui olevan viimein naula arkkuun. Sonya ei kestänyt enää vaan huomasi vuodattavansa kasvojaan pitkin lohduttomia kyyneliä tuntien itsensä aivan eksyneeksi varsaksi. Hiljainen nyyhkytys kantaisi varmaan pitkälle hiljaisella suolla.\nKirjoittaja Mwjan » 18. Helmi 2014 20:29\nKaikenlaista ja kaiken näköistä sitä niin pienen ajan aikana oli sattunut. Ehkä hänen täytyi vain ylläpitää postiivinen asenne ja nauttia siitä niin paljon kuin pystyi. Joona oli vapaa elämään haluamallaan tavalla eikä hänellä oikeastaan ollut missään välissä sellaista tunnetta, että elämä tippuisi niskaan. Tavallaan se otuksen luonne muovasi toisista vahvempia, toisista heikompia.\nEniten tässä ihmetytti se, että kuka hullu eksyisi suolle? Suolla ei ollut mitään annettavaa hevosille ja kaiken lisäksi se oli luultavasti niellyt koko elämänsä aikana hevosia itseensä kuin mikään muu maaperä. Joonatan oli kuitenkin varuillaan katsoen tarkasti jalkoihinsa. Harmaan tummanruskeat silmät seurasivat niin maata kuin taivastakin ja koko ympäristöä. Hänen hyvin leveät kavionsa ei antaneet partakasvon painua suolla yhtään enempää. Vain märkä suonpintä litisi hänen allaan.\nNiin hiljainen kuin suo saattoi ollakin ja varmasti kaikki ylimääräiset äänet kuuluivat selkeästi, kuten nytkin. Sen harmaisiin korviin kuin syöpyi jo kaukaa kuultua jonkun itkua. Hän ei osannut päättää siltä seisomalta oliko se aikuinen, varsa, tamma vai ori, mutta hänen mielenkiintonsa heräsi samantien. Kuin kiimainen leijona se lipaisi huuliaan ja lähti ripeämmin kävelemään äänen suuntaan, silmät lasittuneena haluamaansa suuntaan.\nKohta hänen eteensä avartui hyvinkin kaunis, melkein syötävän herkullinen tamma. Se näytti selkeästi siltä, että reppana oli kaatunut märässä maassa ja sotkenut kauniin karvansa. Joonatania varmasti itkettäisi myös, jos sattuisi likaannuttamaan omat karvansa - sen valkeat sukat olivat jo melkein ruskeat.\nTummapukuinen, suon tahrima tamma niiskutti eikä Joona voinut vastustaa astumista lähemmäksi ja napata itselleen tuo namupala. Hän oli aistimattakin hyvin heikko persoona.\n"Oletteko kunnossa?", hänen äänensävystään huokui huolehtivaisen tyyne kysymys. Ennen kuin toinen ehtisi tätä katsomaan, muuttaisi se katseensa huolestuneeksi.\nKirjoittaja Wohweli » 18. Helmi 2014 23:07\nSuon märkä ällöttävä pinta tuntui kannattalevan siroa mustapeitteistä vain niukin naukin, mutta Sonya oli liian turtunut ja turhautunut liikkuakseen. Hän halusi täältä pois. Mieluusti heti samantien! Hän ei tahtonut kenenkään toisen näkevän häntä tälläisenä. Likaisena, säälittävänä ja niin hajalla, kuin tunteja pois pääsyä etsinyt tamma voi olla.\nSirot pienet korvatkin riippuivat tamman pään sivuilla tämän vain odottaessa suurtakin ihmettä. Kentis jotakin Jeesuksen spottivaloa joka johdattaisi hänet suorintatietä pois täältä ja pesulle. Ihme ei kuitenkaan saapunut jumalallisena opastuksena vaan sen sijaan tamma havahtui huomaamaan, että joku lähestyi häntä. Surumielinen katse kääntyi pään mukana vierasta kohti joka paljastui Sonyan suruksi oriksi.\nMitähän tuokin nyt mahtaisi ajatella likaisesta, keskellä suota pillittävästä tammasta? Kenties tulisi vain naureskelemaan pilkallisesti, senhän miehet pahimmillaan osasivat. Vaikka Sonyan olisi tehnyt mieli vain kätkeä itsensä tuolta parrakkaalta tämä seisoi paikallaan tilanteeseensa väsyneenä ja kyllästyneenä. Hänellä ei ollut mitään mieltä liikkua paikaltaan yhtikäs mihinkään. Tulkoot, vaikka suuremmallakin joukolla ilkkumaan jos lystäisivät. Sonya oli varma, että hänen apeutensa ei tästä enää pahenisi.\nYllättäin ori esittääkin huolensekaisen kysymyksen mikä on saada Sonyan vain itkemään kovemmin. Voi miksi juuri nyt vastaan tarpoi sen luokan ori joka tahtoi olla mukava? Miksi juuri nyt, kun tummanruunikolla itsellään oli käsillään ehkä elämänsä pahin päivä Caraliassa. Kaikki tuntui menevän pieleen, eli ehkä hän kohta ajaisi tuon tummankin matkoihinsa.\n"E-en.." oli piipittävä lähes äänetön vastaus joka päättyi surkeaan nyyhkäisyyn. Voisiko orille vain töksäyttää, että hän oli eksynyt tänne? Olisiko pahimmassaa tapauksessa pois pääsy aivan vieressä jolloin tamma tekisi itsestään pellen?\nSonya ei tiennyt enää miten jatkaa joten vaipui vain olemaan hiljaa ja laski kyynelten sumentavan katseensa jonnekin suon kasvustoon.\nKirjoittaja Mwjan » 19. Helmi 2014 14:43\nYlihuolestuneen oloinen partakasvo seurasi sivusta tamman liikkeitä. Pian tämä oli saapunut lähemmäksi katsomaan kuvankaunista tammaa ja hänen vointiaan ja lähempää saattoi nähdä hänen tohrineen turkkiaan oikeasti. Se näytti niin surkealta siinä seisoessaan ja mitä pahinta, kun ori oli kysynyt hänen vointiaan se suorastaan räjähti suureen itkuun. Se sanoi vielä lisäksi toisen kysymykseen vastauksella: En. Hän ei ollut kunnossa.\nOri lähestyi entisestään tuota sirokasvoa ja tunki turpaansa hänen turpaansa vasten. Pää oli painautunut alaspäin ja kuin yrittäen katsoa tamman kasvoja tuosta matalan surkeasta katseesta kohti suon kasveja. Se yritti puskea pehmeän tummaa turpaansa tamman turpaan ja toivoi, että hän edes nostaisi tuota kaunista kasvoaan enemmän esille. Tamman itkeminen sai Joonatanin kiinnostumaan yhä enemmän ja tamma vain näytti suloisemmalta itkiessään.\n"Älähän nyt, ei sinulla ole mitään hätää", hän lohdutteli.\nAikaisemminkin oli herännyt kysymys siitä mitä ihmettä nämä kaksi suolla teki. Ensimmäiseksi piti kysyä hyvin tarkkaan ja selkeästi, miksi tamma oli täällä.\n"Miksi olet täällä ihan yksin? Oletko eksynyt?", yleensä joidenkin luonteeseen kuului vaistomainen huolehtivaisuus ja se kuului äänensävystä. Aidosti huolestunut oli oikeasti melkein yhtä hädissään kuin autettava, mutta ori - orissa oli jotain muuta huolehtivaisuutta. Sen äänensävy oli kyllä huolestuneen oloinen, mutta ei täydellinen. Se piti yllään hyvin rauhallista, rentoa asennetta, yrittäen rauhoittaa tammaakin edes jollain tavalla. Asiassa oli kuitenkin iso mutta. Hän halusi tammasta jotain enemmän ja noin heikon olennon sai heti kättelyssä itselleen, kun osasi käyttää sitä hyväksi.\nTammalla ei selvästikkään ollut hyvä päivä, sen saattoi huomata. Ehkä Joona voisi tuoda lohtua ja auttaa tuota sirokasvoa pois täältä suon siimeksestä, se varmasti parantaisi sen olotilaa, jos toinen oli todellakin eksynyt.\n"Autan sinua, jos vain annat minun auttaa", hän kohotti tummille kasvoilleen kevyen hymyn.\nKirjoittaja Wohweli » 20. Helmi 2014 02:38\nSonyan katse tuijotti lohduttomuuteen vaipuneena jonnekin tyhjyyteen, tamma tahtoi vain pois täältä. Mieluusti myös tästä tilanteesta. Ajatukset särkyivät kuin ohut lasi orin tuodessa turpansa tamman omaa herkkää turpaa vasten. Häkellys temppuili Sonyan kasvoilla, mutta jostain syystä hän ei siirtänyt turpaansa toisaalle, ei lopulta edes ajatellut asiaa niin pahana. Ehkä tämän tapainen lohdutus oli nyt ihan paikallaan. Arabialainen kohotti hieman korviaan höröön kuullakseen lohdulliset sanat orin suulta. Ne kyllä rauhoittivat ja saivat tummanruunikon toivomaan, että ori osaisi auttaa häntä. Mieluusti auttamaan ulos tältä kirotulta suolta. Sitä Sonya toivoi tällä hetkellä eniten. Ori tuntui tilanteeseen nähden täysin vaarattomalta ja todella tuntui jakavan huolta itkuaan yhä nieleskevän tamman suhteen.\nVieläkin piirtokasvon oli vaikea muodostaa sanoja ja siksi ehkä helpoimman kautta mennen tamma jätti kyselyn ja puhumisen lähinnä parrakkaan orin huoleksi. Tällä vaikutti olevan vielä hermot tallella toisin kuin eräillä. Sonya osasi odottaa seuraavia kysymyksiä ja oli tavallaan jopa tyytyväinen, että ori osasi esittää kysymykset juuri noin, nyt hänen ei tarvitsisi liiaksi häveten kertoa olevansa ihan kokonaan hukassa.\n"Minä vain eksyin," piirtokasvo sai hiljaa kuiskattua ja uskalsi vähän nostaa itkuista katsettaan orin silmiin. Mitähän tuo mahtoi ajatella? Löytäneensä tyypillisen surkean tamman joka ei pärjännyt viittä minuuttia pidempään omillaan. Sonya ei ollut varma halusiko edes tietää. Totuus satuttaisi taatusti.\nOrin avuntarjous sai arabialaisen värähtämään pienesti.\n"Todellako?" tämä kysyi todella toiveikkaana pois pääsyn suhteen. Sonya ei halunnut itsenäisesti ottaa enää ainuttakaan askelta kuin peläten voivansa hukata itsensä vielä pahemmin. Jos ori saisi hänet vakuutettua siitä, että tietäisi reitin pois tummanruunikko seuraisi toista varmasti. Tämä vaikutti luotettavalta, ei lainkaan pahantahtoiselta.\nKirjoittaja Mwjan » 20. Helmi 2014 21:49\nTamma ei pistä vastaan orin avunantoa eikä reagoi pahalla tavalla orin koskettaessa sen turpaan. Se oli ymmärtänyt, että hän kaipasi apua ja otti sen ilomielin orilta vastaan, ehkä hyväkin niin, koska ei kukaan täällä halunnut huvin vuoksi olla.\nAikaisemmin harmaa oli kysynyt tammalta eksymistä suolle ja hänen vastauksensa oli myötävä edelleen. Hän oli vain eksynyt. Luultavasti vain harhaillut alamaissa ja huomannut pyörivänsä samassa paikassa tunnista toiseen, joten apu oli suuresti tarpeen.\nTamma vaikutti yllättyneeltä kun Joona tarjosi hänelle apua. Tottakai hän halusi antaa auttavaa itseensä toiselle, kun oli mahdollisuus. Tämä saattoi jonkun muun korviin kuullostaa ilkeältä, koska orilla oli jotain aivan muuta mielessä.\n"Pyyhihän kyyneleesi ja mennään", hän sanoi hyvin tarmokan iloisena toiselle ja innosti häntä kohottamaan katseensa ylöspäin. Kohta heidän matka kävisi pois suon siimeksestä, jonka jälkeen kauniille tammalle kohoaisi hymy huulille.\nEnnen kuin he ehtisivät lähteä liikkeelle, halusi Joonatan tietää tamman nimen.\n"Kerrohan, mikä on nimesi?", hän kysyi toiselta kääntyen katsomaan tätä. Hän halusi olla enemmän se puhuja, koska uskoi, että tamma ei ollut kovin innokas keskustelemaan tuossa mielentilanssa, mutta varmasti muuttuisi mitä enemmän he pääsisivät pois suolta.\n"Olen Jonathan, mutta voit sanoa Joonaksi", sen tummille kasvoille kohosi yhä uudelleen ja uudelleen lempeä hymy.\nKirjoittaja Wohweli » 21. Helmi 2014 01:17\nArabialaista yhä hieman hävetti olla siinä parrakkaan edessä aivan kuran tahrimana ja täysin nujerrettuna. Että osasikin Caralian ympäristö petollinen jos sille soi pienenkään mahdollisuuden siihen. Ei Sonya rehellisesti ollut enää aikoihin uskonut voivansa eksyä jonnekin Caraliassa. Hän todella uskoi, että osasi kulkea saaren poikki, vaikka silmät sidottuna. Toisin oli käynyt ja se pisti tamman todella ajattelemaan monet asiat uusiksi. Ehkä olemaan hieman tarkempi ensikerralla ja välttämään tälläiset epämiellyttävät paikat ainekin.\nOrin kehotus kyyneleiden pyyhkimisestä ja matkaan lähtemisestä kuulostivat hyviltä. Piirtokasvo rohkeni todella ajatella pääsevänsä suolta pois vielä samanpäivän aikaan. Yksin hän ei olisi varmaan onnistunut siinä ikinä. Sonya kohotti hieman toista etustaan ja laski päätään voidakseen hieraista kyynelten rippeet pois tummilta kasvoiltaan etupolveaan vasten. Kun kyyneleet oli kumottu uskalsi Sonya hieman jopa vilkaista henkistä pelastajaansa silmien suuntaan. Ori oli vaikuttavan näköinen ja tästä tuntui todella hohkaavan vilpittömyys. Tuskin siis olisi kuolemaksi lähteä seuraamaan tuota.\nTumman orin kehoitus sai Sonyan huulet pyöristymään pieneen hymyyn. "Sonya," tamma sanoi lyhyesti hieman heleämmällä ja rauhoittuneemmalla äänellä. Kyllä toisen hevosen läsnäolo tekikin ihmeitä. Arabialainen oli sydämellisen kiitollinen siitä, että joku oli löytänyt hänet. Joku paljastui esittelyn myötä Jonathaniksi jonka esittäytymiselle piirtokasvo nyökäytti päätään.\n"Mennäänkö jo? En välittäisi olla täällä yhtään sen pidempään kuin on tarvis," tyttönen kysyi sitten hieman vetoavalla äänellä ja katsoi Jonathanin puoleen hieman surupohjaisesti.\nKirjoittaja Mwjan » 02. Maalis 2014 12:43\nOri katsoi liki virtaviivaisesti taukoamatta tammaa, joka oli lumonnut kokonaan. Hänestä saisi aikaiseksi mitä vain, kun saisi oikean hetken tarttua tilanteeseen. Ei kuitenkaan liian pian, koska silloin tamma perääntyisi.\nLempeä hymyi pysyi toistamiseen ja pian tamma sanoikin nimensä. Sonya. Se oli lyhyt ja ytimekäs. Olikohan sillä pidempää nimeä laisinkaan? Ori ei lähtenyt utelemaan, vaan nyökkäsi ymmärtäneensä hänen nimensä ja nuoleskeli nimeä, kuin tikkaria suussa kielellään.\nPartakasvon ei täytynyt enempää pyytää kuin omasta tahdostaan Sonya halusi jo lähteä pois. Ori hymähti ja lähti liikkeelle Sonya mukanaan. Tammalla ei tainnut olla tämän perusteella kovin hyvä suuntavaisto. Ori oli miettinyt tätä jo aikaisemminkin, mutta häntä ei haitannut. Arabi taisi olla vähän enempänä kävellen, Joona silmäili sitä korvista kavioihin, mutta pian otti isommat askeleet tavoittaen itsensä niin sanotusti kärkeen. Hänen tehtävänä oli auttaa tamma pois suolta.\nMitä tähän nyt lisäämään? Sanat tuntuivat eksyneen samalla kun hän oli katsellut tammaa pidemmän aikaa. Molemmat halusivat pois täältä ja ne liukuivat puiden lävitse, hiljakseen tai ainakin hetken.\n"Taidat sen tietää itsekin, mutta minäkin haluan sanoa sen, että olet kaunis ja kauneus ei riitä", hän sanoi lempeä ääni huuliltaan.\n"Tyrmäävä, muodokas sekä upea", partakasvo lisäsi, mutta ei halunnut hiljentyä.\n"Sinua ei voi vain yhdellä sanalla kuvailla", ja niin hän antoi valtaa tammalle käyttää omaakin suutaan. Orin mielestä jotkut muut orit olivat turhan yksinkertaisia ja halusivat vain heti kiinni ja päästä tyydytyksestään. Partakasvo halusi tehdä kaiken pidemmän kautta, satuttaa rajummin, tuntea itselleen mielihyvää. Jotain sellaista, mitä moni ei todellakaan hyväksyisi.\nSinä aikana kun hän asteli eteenpäin, odottaen Sonyankin sanovan jotain, se nuuskaili ilmastoa, katsoi ympärilleen ja antoi sen ihan pienenkin tuulenvireen puskea häneen vasten. Mikä idea siinä oli, se, että hän pystyi tuntemaan tuulen suunnan ja sen ollen suunnistamaan pois. Tuuli, se antoi myös erilaisia hajuja, jotka johdattaisivat heidät pois täältä. Tällä hetkellä heidän suuntansa oli kohti meren rantaa, koska se pienikin tuulenpusku tuoksui suolaiselta.\nKirjoittaja Wohweli » 02. Huhti 2014 22:55\nYleensä orien katseet eivät Sonyaa häirinneet, mutta nyt tämän partaleukaisen katse tuntui hyvinkin inhottavalle. Tamma tiesi hyvin mistä se johtui. Se johtui täysin siitä ettei ollut itse nyt todellakaan parhaimmillaan. Hän näytti kauhealta.\nTäysiverinen yritti kuitenkin ajaa negatiiviset ajatukset itsestään loitommalle ja keskittyä vain siihen, että pääsisi pian pois tästä suo loukusta. Tamma todella toivoi, että Jonathan tiesi minne mennä eikä johdattaisi häntä yhä pahempaan liemeen, kirjaimellisesti.\nOri tepasteli ainakin johtomaisesti kärkeen ja asettautui näyttämään tietä. Hienoa, edistystä. Sonya ei ollut vieläkään kovin hyvässä vireessä, inho puski joka raosta.\nKun ori aloitti puheensa Sonya uskoi saavansa kuulla jotakin moitteita itsestään ja siitä miten avuton oli, kun oli eksynyt tänne. Sen sijaan ori järkytti tummanruunikkoa sanoillaan. Tuon kehut kauneudesta tamma olisi ottanut koska tahansa vastaan paremmin kuin nyt. Ei kuitenkaan nyt, kun hän oli liassa, täysin kurassa uitettu, silmät lasittuneina ja ilme muutenkin itkunpartaalla. Oliko tuo ori sekaisin vai miksi kummassa se piti häntä kauniina tämän näköisenä? Vai oliko sarkasmi saanut todella uuden ulottuvuuden?\n"Mutta minähän olen yltäpäältä liassa.. Olen oikeastaan kiitollinen etten näe itseäni nyt," Sonyan oli pakko huomauttaa, eikä hän uskonut orin voivan kieltää edes itseltään sitä miten lian peittämä kiiltävä kylkinen tamma oli.\nKirjoittaja Mwjan » 07. Huhti 2014 14:14\nOnneksi siitä vaeltamisesta ja yksin elämisestä oli hyötyäkin. Joonatan pystyi haistelemaan ilmastoa, mutta kuka tahansa pystyisi tekemään tämän, jos edes vähäänkään oli suuntavaistoa. Tamma oli niin itkuinen, eksynyt ja paniikissa että tämä asia ei häneltä ollut luistanut. Joonatan oli jos mielissään saadakseen haaviinsa niinkin kauniin tamman, vaikka se olikin kaiken sotkun peitossa ja huolimatta siitä kuinka ori oli tätä kehunut se sanoi vastaan. Miten joku ei muka voinut näyttää hyvältä oli se sitten likainen tai ei? Joonatan naurahti söpön pienesti tamman sanoille ja käänsi katseensa sen suuntaan hymyillen.\n"Minulle sinä olet kaunis, olit sitten liassa tai et", hän sanoi, mutta halusi lisätä "tyhmähän se on, joka ei näe lian lävitse", ori mielisteli katsellessaan lian peittämää tammaa.\nJoonatan laittoi jalkojaan vasten jo kovettunutta maastoa, joka merkitsi, että he olisivat pian pois suon siimeksestä ja pikkuhiljaa lipoivat meren rantaa. Puut heidän ympärillään hälvenivät ja olivat huomattavasti matalempia kuin syvällä metsässä. Joonatan otti jälleen suurin keuhkoin sieraimiinsa mereltä tuomaa ilmaa.\n"Kokeileppa nyt nuuskia itsekin", hän sanoi rohkaisten tammaa. "Eikös tuoksu selkeä meri?", hän kysyi katsoessaan tammaa samalla kun hän käveli nyt hitaammin askelin eteenpäin. Hän ei halunnut menettää tasapainoaan kävellessään eteenpäin ja samalla katsoessaan tammaa. Se oli kirjaimellisesti hyvin vaikeaa, ainakin näin suuresti katsettaan kääntäen. Toinen vaihtoehto oli törmätä päin puuta, mutta onneksi toinen silmä näki sinne minne oltiin menossa.\nKirjoittaja Wohweli » 08. Touko 2014 02:18\nOrin erimielisyys asioiden suhteen paistoi tämän lyhyestä naurahduksesta. Se sai Sonyan nostamaan jälleen korviaan isommin höröön ja katsomaan toiseen kummissaan. Mikä nyt oli niin hauskaa? Orin sanat yllättivät jälleen, Sonya ei voinut olla tuntematta kuumotusta poskillaan. Hän ei oikein edes tiennyt pitikö partaleukaisen suorasta tyylistä imarrella häntä, mutta silti hän sai aikaan hallitsemattomia reaktioita. Miten hankalaa niitäkin vastaan oli edes yrittää taistella.\nSonya oli todella sanaton, otettu, mutta kykenemätön juuri vastaamaan. Olisi tuntunut hölmöltä yrittää kehua oria takaisin, vaikka tämä olikin ulkoiselta olemukseltaan komeahko. Jos Sonya olisi nyt imarrellut takaisin olisi se takuulla kuulostanut tekopyhältä ja vain kohteliaisuuden varassa tehdyltä. Hän, kun tahtoi tavoitella vilpittömyyttä ja todella tarkoittaa sanojaan, ehkä hänen lienisi siis parempi säästää kehunsa myöhemmäksi. Ainakin Sonyasta tuntui, että tulisi viihtymään tämän orin kanssa pidempäänkin.\n"Kiitos," piirtokasvoinen lausui hiljaa, ääni oli hieman häkeltyneen painoinen, mutta silti aidon kiitollinen. Harva ori oli hänelle koskaan asiaa noin ilmaissut. Vähäinenkin likaisuus ja panostamattomuus tuntui aina ajavan orit paremmille vesille.\nArabialainen oli yhä niin poissa tilanteesta ettei edes kunnolla erottanut maan rakenteen muuttuvan. Vasta, kun puut alkoivat madaltua tajusi Sonya Joonan todella onnistuneen sankarillisessa tehtävässään auttaa hänet ulos suolta. Kyllä hän oli oriin alunperinkin luottanut, mutta tammasta tuntui silti uskomattomalta olla jo näinkin pitkällä tumman ansiosta.\nJonathan kehotti haistelemaan ilmaa. Kyllä Sonya oli sitäkin yritellyt ollessaan vielä aivan hukassa, mutta se oli jäänyt todella tuloksettomaksi epätoivon vallatessa koko hänen hauraan olemuksensa. Piirtokasvo kohotti hieman päätänsä ylemmäs ja nuuhki kevyein vedoin ilmaa heidän ympärillään. Hänkin tunsi sen. Meren suolaisen ja houkuttelevan tuoksun.\n"Olet oikeassa," tamma tokaisi Jonathanille ja nuuhkaisi vielä muutamaan kertaan, ottaen nyt varmempia askeleita eteenpäin. Pian he pääsisivät eroon suosta.\n"En voi kyllin kiittää sinua... Jos et olisi ilmaantunut olisin varmaan jo suonsilmässä," arabialainen lausui ja käännytti katseensa oriin kiitollisena.\nKirjoittaja Mwjan » 10. Touko 2014 14:42\nJoonatanin mielessä seikkaili mitä jos sen ihmeellisempiä asioita, mikä sai sen hymyilemään entistä leveämmin ja kantamaan kasvoillaan veikeää ilmettä. Joonatanilla oli käynyt hyvä tuuri tämän tamman kanssa. Ehkä ori osasi jopa valikoida kaikkien hevosten keskeltä sen typerän, joka luotti jokaiseen vastaantulevaan. Sellaiseen ainakin, joka tarjosi apua, valeasussa. Joonatan oli sellainen. Valepukuun pukeutunut inhottava hyväksikäyttävä olento.\nHarmaa oli ravannut tietään eteenpäin ja oli kehoitellut tamman haistelmaan ilmastoa. Tamma oli koko matkan ollut hiljaa, mutta ihan ymmärrettävää. Tilanteen ollessa täysin hallussa tammakin alkoi nuuskia ilmaa ja myönsi, että pystyi haistamaan sen.\nJoonatan nyökkäili hyvin mielin vieressä ja käänsi katseensa tammasta poispäin kohti merelle, joka avautui heidän edessään aaltoilevana ja suurena. Joonatan antoi harjansa tarttua pienen tuulen mukana, eikä tietenkään pitänyt unohtaa hänen mahtavaa kokovartalopartaansa joka otti myös tuumasta toimeen. Niin sekin harjan kanssa leijaili kilpaa tuulen avustuksella.\n"Apu on kokonaan minun puolellani", Joonatan sanoi tamman jälkeen. Tamman kiitokset äänet hyväilivät Joonatanin korvia sisältä asti.\nHetki hiljaisuutta ehti olemaan, mutta Joonatan ei halunnut jäädä siihen hiljaisuuteen. Orille hiljaisuus oli kuin syntiä, eikä koskaan saanut jäädä pidemmäksi aikaa seisomaan vain ja ihmettelemään. Yksin siihen oli mahdollisuus mutta toisen kanssa kannatti panostaa asioihin.\n"Mistä laumasta olet?", hän kysyi udellakseen.\n"Itse olen Tasankohevonen, Joonatan", hän esitteli laumansa lisäksi myös itsensä. He eivät olleet vielä sanoneet nimiänsä?\nKirjoittaja Wohweli » 02. Kesä 2014 13:37\nNäkymät meren suunnalle olivat eittämättä kauniit. Sininen vesi oikein kutsui Sonyaa pulahtamaan ja peseytymään siitä kaikesta liasta mikä häneen oli takertunut suolla kompuroimisen ohessa. Jälleen piirtokasvon oli pakko vannottaa itselleen tämän jäävän viimeiseksi kerraksi, kun hän lähtisi yksin edes lähelle suota. Maaperä oli niin arvaamaton syvemmällä, että tässäkin olisi voinut käydä pahemmin. Arabialainen sai todella tuntea suurta kiitollisuutta Jonathania kohtaan. Ilman häntä.. ties mitä olisi voinut tapahtua.\nSankari otti Sonyan kiitokset vastaan vaatimattomasti. Se sopi harmaalle todella hyvin, tämän hyväkäytös ei jäänyt missään käänteessä tammalta huomaamatta. Sonyasta oli suorastaan ihmeellistä miten hienovaraista orin käytös oli, vaikka hän itse oli ollut kiukkuine ja itkuinen, siitä kaikesta likaisuudesta puhumattakaan.\nEi piirtokasvo elämä kohdannut loppuaan pienestä ravasta ja liasta, hän oli asian suhteen todella tyyni, mutta kyllä se nyt väkisinkin hiipi mieleen, kun vastassa oli varsin komeanpuolinen vastakkaisen sukupuolen edustaja. Joona oli onnistunut välttämään kaikki rapakylvyt ja näytti todella siivolta heti jaloista ylöspäin.\nHetken hiljaisuuden myötä lukittui tamman ruskeiden silmien katse merelle päin. Hänen olisi päästävä pulahtamaan ja irrottauduttava peikon roolista pikinmiten. Tulisikohan Jonathan mukaan? He voisivat uiskennella ja.. Sonya ei voinut estää mielikuvaa hänestä ja Codesta hiipimistä mieleensä. Jälleen piirtokasvo oikein järkyttyi siitä miten paljon toista ikävöi. Vai oliko kyse edes ikävästä? Vai yksinkertaiseti tahdosta saada selville oliko tuo unohtanut oman lupauksensa?\nJoonan kysymys rikkoi Sonyan ajatuskuplan josta tamma oli ilahtunut. Hänen ei pitäisi ajatella sitä hiirakkoa näin usein, ei ainekaan silloin, kun muutakin seuraa oli tarjolla. Ori tiedusteli hänen laumaansa ja kertoi kuuluvansa tasankohevosiin.\n"Kuulun metsäponeihin," tamma sanoi sitten hieman päätään nyökäyttäen. Juuri niin asia oli. Vähän hassultahan se kuulosti esitellä itsensä viimein laumaan kuuluvaksi, mutta samalla kuitenkin niin oikealta.\nTamma liikutti hieman etusiaan kuin antaen niiden hilautua alkavan rannan ja meren suunnalle.\n"Tuletko mukaan?" Sonya kysyi orilta pienen hymyn kera viitaten uimaan menemiseen.\nKirjoittaja Mwjan » 04. Kesä 2014 12:50\nJoonatan oli oma itsensä. Valehteleva paskiainen. Toisaalta miksi jättää hyödyntämättä taitojaan? Jokaisen pitäisi muistaa omat vahvuutensa ja käyttää niitä hyväksi niin paljon kuin pystyi. Joonatan teki niin ja sai mitä halusi, kiri pian tavoitteeseensa.\nPartakasvo oli hiljaa paikoillaan odotellut tamman vastausta hänen kysymykseensä. Tamma näytti uppoutuneen syvempiin ajatuksiin ja havahtui harmaan kysymykseen. Metsäponit. Hän oli siis paljon astetta alempana olevassa laumassa? Joonatanin mielestä Metsäponit kuullostiviat pieniltä, mutta jos Sonyaa katsoi - tämä sai uuden käsityksen, ainakin osittain.\nJoonatanin puheet oli puhuttu ja hän eli hiljaisuudessa tamman kanssa. Kauemman aikaa tamman katse oli karannut vahvasti kohti merta ja pian se jo kysyi Joonatania mukaan mereen. Miksei? Joonatan hymähti vastaten tamman pyyntöön.\nKarvaiset jalat liukuivat tarmokkain askelin kohti vaahtoavaan merta, joka loi pieniä aaltoja rannalle. Joka kerta kun katseensa käänsi merelle, tuntui ettei se koskaan rauhoittunut. Aina siellä oli jotain valkoista, vaahtoa tai aaltoja. Joskus suurempia tai pienempiä, tällä kertaa sen verran pieniä, että ilomielin kuka tahansa laittaisi jalkansa, mutta miksei myös koko kehonsa sinne.\nTummakasvon kaviot osuivat veteen ja pian se oli polvia myöden vedessä. Sitten se kohotti päänsä ylöspäin ja valui syvemmälle kastelemaan koko kehonsa. Hän oli saapunut rannalle tyylikkäästi vain jään pinnalla kävellen. Onneksi kesä oli täällä ja merivesikään ei ollut enää niin kylmää, kuin esimerkiksi talvisin. Vaikka Joonatan olikin melko kylmäverinen asioiden suhteen, hän luultavasti kiljuisi jos joutuisi syksyn aikaan mereen. Tällä kertaa merivesi vain viilensi mukavasti.\nJalat irtosivat pohjasta ja se aloitti automaattisesti polkemisen jaloillaan ja kiersi kehää suuntaan, jos toiseen vähän naureskellen.\nKirjoittaja Wohweli » 12. Kesä 2014 22:13\nOrin hymähdys vaikutti olevan myöntyvä vastaus Sonyan ehdotukseen. Ainakin Jonathan lähti liikkumaan meren suunnalle eikä Sonyakaan jättäynyt rannalle pällistelemään. Hänhän tässä oli välittömän kylvyn tarpeessa uituaan jo suossa.\nArabialainen asteli kevein askelin kuohuavaa merta kohden ja pystyi jo hymyilemään pienestä riemusta. Pian hän olisi puhdas ja saisi vielä viettää aikaa mielenkiintoisen orin seurassa. Hänen ei tosiaankaan paranisi valittaa!\nPiirtokasvo kokeili vettä aluksi vain toisella etusellaan. Vesi oli kuitenkin o saanut oman osuutensa kesäauringon kosketuksesta ja olikin jo lämpötilaltaan melko korkealla. Rohkein elein tamma askelsi veteen antaen sen huuhdella häntä karvaan tarttuneesta liasta. Osa taisi olla jämähtänyt melko tiukkaan joten voisi vaatia pidemmänkin ajan liottelut ennenkuin karva voisi taas loistaa lasimaista puhtauttaan.\nPieni navakka tuuli puhalsi jostain mereltä päin ja riepotteli osittain kuraista korpinmustaa harjaa melko rajussa otteessaan saaden Sonyan jopa hetkeksi painamaan silmänsä kiinni.\nKun tuuli rauhoittui polski Sonya peremmälle mereen ja olikin lopulta niin syvällä, että vain pää ja osa kaulasta olivat pinta puolella. Muu osa ruumiista sai osakseen veden hyväilyä samalla, kun jalat polskivat reipasta vauhtia eteenpäin.\n"Kauan olet oikein ollut Caraliassa?" tamma huomasi viimein kysyä jotakin utelevaa seuralaiseltaan. Asiasta ei oltukaan vielä keskusteltu.


Jake28vj - kikseuraa.net\nSelaa Lisää ilmoitus Rekisteröidy Kirjaudu\nEtusivu Lisää ilmoitus Poista tiedot Tietoja ja ohjeita Ota yhteyttä\nLisää suosik. Ilmoita Sulje\n28-vuotias mies, Uusimaa\nOnks tää sulle vaan ajantappoa? Sit Siirry eteenpäin. 😎👋 Kaveria lainaten: Rauhallinen, luotettava, avoin, suorasanainen, et ole keskipiste, otat muut huomioon kaikessa mitä teet ja tiedät mitä haluat. Huono hyvä huumori ja nauraminen. Myös musta huumori ja sarkasmi iskee. 😄 Ja positiivisella asenteella pääsee pitkälle. 👍😊 Työtä, vanhemmuutta, vapaa-aikana milloin mitäkin. Luonto, välillä extempore reissut ja liikkuminen myös lähellä sydäntä. Erityisesti sali. 💪 Tykkään myös musiikista, hitaista aamuista, hyvistä keskusteluista, ystävistä, perheestä, lapsista, eläimistä, jäätelöstä, sarjoista ja elokuvista. Oma elämä mallillaan, toivottavasti et sinäkään ole tuuliajolla ja tiedät mitä elämältä haluat. Katsotaan kolahtaako ne kuuluisat kemiat. 😉😊\nOnks tää sulle vaan ajantappoa? Sit Siirry eteenpäin. 😎👋 Kaveria lainaten: Rauhallinen, luotettava, avoin, suorasanainen, et ole keskipiste, otat muut huomioon kaikessa mitä teet ja tiedät mitä haluat. Huono hyvä huumori ja nauraminen. 👌Ja positiivisella asenteella pääsee pitkälle. 👍 Työtä, vanhemmuutta, vapaa-aikana milloin mitäkin. Luonto, välillä extempore reissut ja liikkuminen myös lähellä sydäntä. Erityisesti sali. 💪 Oma elämä mallillaan, toivottavasti et sinäkään ole tuuliajolla ja tiedät mitä elämältä haluat. Katsotaan kolahtaako ne kuuluisat kemiat.\nOnks tää sulle vaan ajantappoa? Sit Siirry eteenpäin. 😎👋 Kaveria lainaten: Rauhallinen, luotettava, avoin, suorasanainen, et ole keskipiste, otat muut huomioon kaikessa mitä teet ja tiedät mitä haluat. Huono hyvä huumori ja nauraminen. 👌Ja positiivisella asenteella pääsee pitkälle. 👍 Työtä, vapaa-aikana milloin mitäkin. Luonto, Extempore reissut ja liikkuminen myös lähellä sydäntä. Erityisesti sali. 💪 Oma elämä mallillaan, toivottavasti et sinäkään ole tuuliajolla ja tiedät mitä elämältä haluat. Katsotaan kolahtaako ne kuuluisat kemiat.


Näin aion muuttaa elämäntapojani ilmastoystävällisemmiksi – mutsie.fi\nTämä postaus oli luonnoksissa jo ennen kuin pari lukijaa ehti tätä toivoa. Huomasin kuitenkin kirjoittavani tätä aika kieli poskessa, koska suoraan sanottuna hiukan jännitän. En ole täydellinen ja tiedän, että minua(kin) voisi osoitella sormella, kun puhutaan liiallisesta kuluttumisesta. Olen kuitenkin sitä mieltä, että jokaisen vaikuttajan pitää ottaa edes jotain kantaa asiaan. Ja jokaisen ihmisen pitäisi tehdä edes joitain muutoksia elämässään.\nKenenkään ei pitäisi tuudittautua siihen, ettei yhden ihmisen panoksella ole mitään vaikutusta. Tai ettei Suomella tai suomalaisilla ole mitään merkitystä koko maailman mittakaavassa. On aika helppoa pestä kätensä asiasta ja siirtää inhottavat päätökset muiden tehtäviksi. Olen ehdottomasti sitä mieltä, että päättäjiltä todellakin tarvitaan nyt jättimäisiä siirtoja – mutten siksi etten itse olisi valmis tekemään mitään muutoksia. Vaan siksi ettei luottoni suuriin maailman massoihin ole kauhean korkea.\nNäitä juttuja olen itse miettinyt:\nLentomatkustamisen päästöt ovat eittämättä yksi isoimmista asioista, joita jokaisen pitäisi omalla kohdallaan miettiä. En lennä mitenkään hirvittävän paljon, mutta petrattavaa on. Aion jatkossa kieltäytyä ainakin sellaisista työhön liittyvistä matkoista, jotka ovat selkeästi vain lentämistä lentämisen ilosta. Jos joku asia voidaan hoitaa Suomessa, en lähde tekemään sitä Tukholmaan. Bloggaajan työssä monia matkoja ei oikein voi perustella sillä, ettei työtä voi mitenkään hoitaa lentämättä paikasta toiseen. Kehottaisin muutenkin miettimään, eikö joitakin palavereja voi hoitaa skypen avulla. Onko lyhyet pyrähdykset palavereissa toisessa maassa todellakin välttämättömiä?\nMitä lomamatkoihin tulee olen tähänkin mennessä suosineet pääosin Eurooppaa ja tietysti suoria lentoja. Peruin hiljattain yhden suunnitelmissa olleen pidemmän lentomatkan reissun, koska en vain voinut perustella itselleni sitä, että minun täytyisi lentää nyt ja seuraavaksi huhtikuussa, jolloin olemme lähdössä perhelomalle. Myös perheloma suuntautuu todennäköisesti lähemmäksi kuin oli alun perin tarkoitus. Tämäkin siis mietittäväksi: harkitse, voisiko lentämistä edes vähentää jos nyt ei lopettaa kokonaan.\nOlen myös miettinyt, että lomat voisivat olla lentomatkojen päässä pidempiä – ei siis lyhyitä pyrähdyksiä missään eikä viikon lomia kaukomailla. Tällaisia emme tosin ole tehneetkään.\nKotimaan matkailua haluaisin myös lisätä. Suomessa on paljon kiinnostavia paikkoja. En tiedä, miten saisin Jaakon koskaan junan kyydillä mihinkään, mutta aion yrittää. Loma Lapissa ja matkan taittaminen yöjunalla olisi aika hieno elämys.\nAion jatkossa maksaa myös kompensaatiot jokaisesta lentomatkastani.\nAjamme tulevaisuudessa sähköllä\nMinulla ei ole omaa autoa ja se on kieltämättä vaikeuttanut silloin tällöin elämää aika paljon. Asumme kaukana töistämme ja lapsen hoitopaikasta, joten sumplimista ja venymistä on parin vuoden aikana tarvittu. Suunnittelin hankkivani leasing-hybridin, mutta yritän nyt sinnitellä niin kauan, että asumme kenties jälleen niin järkevästi, etten edes kaipaa autoa.\nJaakolla on auto ja hän on suunnitellut, että seuraava voisi jo kulkea sähköllä. Toinen hyvä vaihtoehto taitaa olla kaasu.\nOlen ollut kala-kasvissyöjä jo kymmenen vuotta, mutta nyt haasteenani on vähentää maitotuotteita. Käytän eläineettisistä syistä vapaan lehmän maitotuotteita sekä luomumaito- ja munatuotteita, mutta ympäristön kannalta olisi tietysti tärkeintä syödä vegaanista ja lähituotettua ruokaa. Siinä on haastetta meille täällä Pohjolan perukoilla asuville. Tässäkin sama juttu: jos nyt et ala välittömästi omavaraiseksi vegaaniksi, tee edes pieniä muutoksia.\nMyös ruokahävikin vähentämisessä meidän perheessä on petrattavaa!\nOmat kulutustottumuksensa pitäisi aivan jokaisen ottaa syyniin viimeistään nyt. Olen miettinyt omiani jo ennen ilmastoraporttia, mutta herättihän tuo maailmaa ravistellut raportti siltikin. Olen jo pitkään ostanut lähes kaikki lapsen vaatteet käytettyinä mutta omissa ostoksissani ei ole ollut kehumista. Myönnän todellakin, että olen ostanut aivan liikaa turhuuksia ja tukenut kertakäyttökulttuuria. Otan opikseni ja teen jatkossa parempia valintoja. Yritän hankkia yhä enemmän 2nd handina ja ostaa laadukkaampaa.\nKyllä ne rahansa saa kulutettua muuhunkin kuin tavaraan, jos tekee mieli tuhlailla. Mietin esimerkiksi, että alan harrastaa enemmän kulttuuria ja käydä enemmän hieronnassa. Seuraavaksi kun mietin, etten raaski mennä vaikka sinne hierontaan, muistan että vähennän/olen vähentänyt kuluttamista muuten, joten voin aivan hyvin törsätä palveluihin, jotka eivät kuluta luonnonvaroja ainakaan samalla tavalla.\nJoulu on ahdistanut jo pitkään ja ahdistaa taaskin. En jaksa sitä, että uutta tavaraa ostetaan vain ostamisen ja lahjomisen ilosta. Voisiko joulunakin ostaa käytettyä? Voisiko ostaa mieluummin palveluita (lahjakortilla) kuin ainaista roinaa, jota jokaisella on jo tarpeeksi ja liikaakin? Onko lapsille pakko tyrkyttää tuhatta pakettia, joista paljastuu muoviruojua, joilla leikitään pari päivää? Kaikista parasta olisi lahjoittaa joululahjarahoja hyväntekeväisyyteen.\nOlen aina kierrättänyt, mutta edelleen voisin olla tarkempi. Kompostia meillä ei esimerkiksi ole ollenkaan, mutta viimeistään siihen toivottavasti loppuelämän kotiin sellainen pitää tietysti saada. Muovin kierrätys on edelleen vähän nihkeää, koska lähin muovinkierrätyspisteemme on vähän tylsässä paikassa, automatkan päässä. Toki kierrätämme tunnollisesti muovin, mutta tuntuu vähän hassulta ajaa autolla kierrättämään. Yritämme kuitenkin jemmata kaikkia kierrätettäviä jätteitä mahdollisimman pitkään terassilla olevassa säilytyspenkissä ja viedä sitten isomman satsin kerralla, vaikka kauppareissulla.\nMyös kosmetiikkapakkausten kierrättämisessä minulla on petrattavaa. Onneksi sisko laati kattavan ohjepostauksen siitä, miten se tapahtuu.\nKäytän sähköä fiksummin\nVaihdoimme jo sähkön ekosähköön ja käänsimme talon lämmitystä pienemmälle. Saunomme aika paljon ja käytämme kuivausrumpua, joten säästettävää on. Jaakolla on paha tapa jättää valoja päälle ja minä kuljen hänen kannoillaan napsuttamassa valoja pois. Viihdyn muutenkin kotona ollessa vähässä valaistuksessa, kun taas Jaakko tarvitsee telkkarinkatseluunkin kaikki kodin valot.\nOlen toki tehnyt jo valtavan hiilijalanjäljen synnyttämällä maailmaan yhden kuluttajan lisää, joten vähintä mitä voin tehdä, on kasvattaa hänestä ilmastotiedostava ihminen. Se tietysti onnistuu parhaiten näyttämällä hyvää esimerkkiä.\nKoen, että tämä on yksi tärkeimmistä asioista, mitä yksi ihminen voi ilmaston hyväksi tehdä. Äänestää päättäjiksi ihmisiä, joilla on arvot kohdillaan. Yksittäinen ihminen voi ja hänen pitää tehdä pieniä ilmastoystävällisiä valintoja mutta suuriin linjoihin hän ei voi vaikuttaa muuten kuin äänestämällä oikea ihminen tekemään päätöksiä hänen puolestaan. Toivon koko sydämestäni, että Vihreät ovat ensi vuonna hallituksessa. Tämänhetkinen hallitus on aivan kaiken, eikä vähiten ympäristön, kannalta täysi katastrofi.\nKUVA MINUSTA CAMILLA BLOOM\n26.11.2018 at 00:00\nItsellä ihan samoja mietteitä!\nEn ole lentänyt kuuteen vuoteen (ei suunniteltua vaan vähän niinkuin perheenperustamishaluistaan myötä tapahtunut vahinko :)) ja päätin että yritän lentää mahdollisimman vähän myös tulevaisuudessa. Auto on jo kauan ollut hybridi mutta kun muutimme kaupunkiin, luovun siitäkin (kun kaikki on niin lähellä). Ilmastoraportin myötä päätin alkaa kasvissyöjäksi mikä lisää muunkin perheen kasvisruokailujen määrää 🙂 Kulutuksessa olen petrannut myös paljon ja ostan käytettyä ja uutena ostetuissa suosin kotimaisia/eettisiä merkkejä (ketjuliikkeissä en edes asioi enää).\nMut vielä on todella paljon tehtävää itselläni. Ruokahävikki on yksi suuri synti johon haluan ehdottomasti kiinnittää kotona seuraavaksi huomiota. Ja lisäksi kierrätyksessä on vielä paljon tehostamista (juuri se muovi!) Ja toki monta, MONTA muuta asiaa…\nIhan mahtavia päätöksiä oot tehnyt! Ja propsit lentämättömyydestä! Se on aika monelle se paha koetinkivi 🙁\nJanna says:\tVastaa\nKiitos hyvästä kommentista! Hauska sattuma, että aloin eilen illalla katsomaan aiheeseen liittyen Netflixistä Before The Floor -dokkaria, suosittelen lämpimästi kaikille jotka eivät ole vielä katsoneet. Melko pysäyttävää. (Eikä myöskään haittaa että dokkaria tähdittää Leonardo DiCaprio)\nKiitos! Pitäisi ehdottomasti katsoa tuo dokkari.\n26.11.2018 at 22:29\nLuin tekstiäsi ja nyökyttelin päätäni. Kyllä, näitä asioita meidän jokaisen tulisi miettiä. Eli kiitos hyvästä kirjoituksesta. Viimeinen kohta ei kuitenkaan täysin avautunut ja välillä harmittalenkin sitä, että hyvin mustavalkoisin lasein tuot esiin poliittisia näkemyksiäsi. Noh toisaalta sinun blogi ja sinä määräät.\nHassua, etten muista että olisin oikeastaan koskaan ennen tuonut esiin poliittisia näkemyksiäni. Pari kertaa olen tainnut mainita kannattavani Vihreitä?\nmmgh says:\tVastaa\n3.12.2018 at 21:55\nIhan yhtä lailla tässä avattiin äänestämistä kuin muitakin kohtia. Ei tällainen postaus vaadi jokaiselle virkkeelle ja teesille tuhatta perustetta. Politiikasta, kuten kaikesta muustakin pitäisi voida puhua ilman, että sen taustalle tulee kirjoittaa tuntikaupalla taustoja.\nJa ei, minä en tule äänestämään Vihreitä ja silti olen tätä mieltä 🙂\nPs. Kiitos Irene hyvästä postauksesta!\nMaalasin taulun ja siitä tuli ensin hirveä


Digitaalinen markkinointi pienyrityksille - Kettumarkkinointi\nDigitaalinen markkinointi pienyrityksille\nDigitaalinen aikakausi tarjoaa yrittäjille ja pienyrityksille vertaansa vailla olevan suoran pääsyn kuluttajiin ja on tasoittanut pienten ja suurten yrityksen edellyksiä tavoittavuuden ja kustannusten suhteen. Mutta mahdollisuudet ovat valtavat, ja tämän ulottuvuuden hyödyntämiseen tarvittavat tekniikat ovat erilaisia ja ehkä jopa hämmentäviä. Tästä artikkelista saat helppoja vinkkejä pienyritysten markkinointiin digiaikana.\nSoMe -markkinointi – sosiaalisen median markkinointi\nEi ole mitään syytä, miksi sinun ei pitäisi kuulua johonkin sosiaalisen median alustaan yhteisön rakentamiseksi ja liikenteen ohjaamiseksi verkkosivustollesi – tämä on täsmälleen koko pointti sosiaalisen median alustojen takana. Pienyrittäjille, joilla ei ehkä ole budjettia digitaalisen markkinointitoimiston palkkaamiseen, on aina hyvä oppia muutama keskeinen sosiaalisen median markkinointitapa.\nTee yrityksellesi sivustot suosittuihin sosiaalisen median alustoihin, kuten esimerkiksi Facebook tai Instagram, joiden tarkoitus on ohjata liikennettä verkkosivustollesi. Sosiaalisessa mediassa voit luoda henkilökohtaisen yhteyden asiakkaittesi kanssa. Liity myös erilaisiin ryhmiin, joissa voit mainostaa yrityksesi palveluita ja tuotteita.\nAffiliate- ja Influencer -markkinointi\nAffiliate -markkinointi on suomeksi kumppanimarkkinointia. Siinä etsit kumppaneita, jotka mainostavat palveluitasi ja tuotteitasi omilla sivustoillaan ja maksat heille palkkioita saaduista asiakkaista ja myynneistä, eli tuloista. Tällaista markkinointa ovat esimerkiksi erilaiset tuotteiden ja palveluiden arvostelusivustot ja vertailusivustot, kuten vaikka lainalaskurit. Kuvitellaan, että olet lainanantaja. Asiakas haluaa ottaa asuntolainan, mutta ei tiedä mistä sitä hankkia. Silloin hän yleensä etsii internetistä asuntolainalaskuri -sivuston, jossa lasketaan lainan kuluja eri yhtiöiltä ja kun asiakas löytää haluamansa ja siirtyy hakemaan lainaa, laskurisivusto saa siitä pienen provision.\nInfluencer -markkinointi, eli suomeksi vaikuttajamarkkinointi, on todella suosittu tuotteiden ja palveluiden myyntiin. Silloin etsitään bloggaajia, vloggaajia ja aitoja ihmisiä sosiaalisessa mediassa joilla on paljon seuraajia eli potentiaalisia asiakkaita. Influencereille annetaan jokin tuote tai palvelu ilmaiseksi joista hän kertoo seuraajilleen, antaa esimerkiksi jonkin alennukskoodin ja saa myydyistä tuotteista ja palveluista provisiota. Vaikuttajamarkkinointi on todella suosittua, sillä vaikuttajien seuraajat luottavat kyseiseen henkilöön ja haluavat samoja asioita kun he. Etsi Influencereitä, jotka ovat sopivia juuri sinun yrityksellesi, ota rohkeasti yhteyttä ja tee heille tarjous.\nYrityksesi sivuston sisällön merkitys\nJotta voisit mainostaa sosiaalisessa mediassa, sinun on luotava laadukasta sisältöä, jota ihmiset haluavat lukea. Riippumatta siitä, pystytkö kirjoittamaan blogiartikkeleita itse vai ulkoistatko sisällöntuoton, sen on voitettava asiakkaittesi huomio. Jos näin ei tapahdu, tuhlataan aikaa ja rahaa.\nMuista tehdä yrityksesi sisällöstäsi SEO-ystävällinen asiaankuuluvien avainsanojen kanssa, jotka liittyvät toimialallesi.\nSe ei yksinkertaisesti riitä, että luot laadukasta sisältöä, teet sosiaalisen median mainoksia ja jätät sen sitten. Sinun on pystyttävä kommunikoimaan potentiaalisten asiakkaittesi kanssa jatkuvasti. Pitää yllä suhteita henkilöiden kanssa, jotka näyttävät olevan kiinnostuneita tuotteestasi / palvelustasi, lisäksi niiden kanssa, jotka jättävät kommentteja, ja jopa niiden kanssa, jotka vain tykkäävät sosiaalisen median sivustostasi. Sivustostasi tykkäävät henkilöt ovat tavallisia ihmisiä. Luo suhteet näihin seuraajiin ja kehität pian luotettavan, uskollisen yhteisön, jotka ovat vuorovaikutuksessa sisältösi kanssa enemmän ja myös kertovat muille tuotteistasi ja palveluistasi. Tällainen markkinointi on täysin ilmaista, sinun täytyy vain antaa omaa aikaasi.\nSitoutuminen yleisöön on yhtä tärkeää kuin säännöllisen sisällön julkaiseminen mainostarkoituksiin. Muista, että olet tekemisissä ihmisten kanssa, ei sosiaalisen median käyttäjien kanssa. Siksi sinun on pystyttävä rakentamaan suhteita seuraajiin, jotka nauttivat sisällöstäsi, jotta voit luoda uskollisen faniryhmän.\nPäivän lopussa tuotemerkkisi on vain yhtä vahva kuin verkossa kuvaamasi asiakaspalvelu. Brändin rakentaminen vie aikaa, mutta sinun on oltava halukas laajentamaan taitojasi online-alueen ulkopuolelle – tee internethakuja, palkkaa asiantuntijoita ja seuraa digitaalisen markkinoinnin uusia suuntauksia.\nLisää asiakkaita paikallisesti\nSaa yli 10 000 kotitalouden mainoskontakti ilmaiseksi


Yläpuolellani palavat upeat lamput, jotka muistuttavat valaistuja paperirullia, joiden ympäri on kiedottu kultainen nauha. Ehkä arkkitehti Eliel Saarinen suunnitteli myös nämä lamput, ei vain asemarakennusta...\nAstun ulos asemalta, takaisin tuulen ja lumen armoille, kadun yli, ja toisen, ja kolmannen...\n...kunnes saavun taas sisätiloihin, kulkeakseni Forumin ostoskeskuksen halki. Forumin ala-aulasta kohoaa suurikokoinen taideteos, jota ei ehkä edes sellaiseksi tajua: sinisävyinen rakennelma Hopeiset sillat, joka on taiteilija Kimmo Kaivannon luomus.\nKun Forumin ylätasanteelta katsoo alas, taideteos näyttää kasvavan suoraan lattiasta. Siltarakennelman vieressä on neliskanttinen allas, jonka keskellä on huomattavasti pienempi veistos, tekijänä samoin Kimmo Kaivanto. Muistan lukeneeni äskettäin lehdestä, että 15 metriä korkea Hopeiset sillat tulee olemaan haastava tapaus, kun Forumin alakerran aukiota remontoidaan. En osaa kuvitella, miten tämänkokoisia teoksia muka voisi siirtää paikoiltaan!\nUlkosalla lumisade jatkuu. Käännyn Yrjönkadulle ja kulman takana odottaa hotelli Torni, jonka pihalta loistavat värikkäät valot. Mitähän ne ovat?\nHotelli Tornin sisäpiha on viehkosti koristeltu erilaisilla lampuilla, niin valoköynnöksillä kuin mm. kukkaruukkujen mallisilla värivalolyhdyillä. Eikä siinä kaikki.\nMietin, onko tämä oikeasti ulkoilmabaari vai vain lavastus johonkin tilaisuuteen? Jakkaroilla on yllään pörröiset, nyt lumiset istuinpäälliset, mutta baarimikkoa ei näy missään. Ehkä keli ei ole paras mahdollinen drinkkien nauttimiseen pihaterassilla. Tai ainakin juoman pitäisi olla jotain kuumaa.\nKävelen Espan puistoon, joka on edelleen kivasti valaistu - valoköynnökset koristavat osaa kookkaista puista. Kirjailija Zacharias Topeliusta kunnioittaa kahden nuoren neidon patsas Svenska Teaternin rakennuksen luona. Miksiköhän he katsovat eri suuntiin? Haa, kättään koholla pitävä neito on saanut toiseen ranteeseensa keltaisen neulegraffitin!\nKuulen lähettyviltä pillin vihellyksen, sen jälkeen jotain painavaa mäsähtää katuun. Ja kohta sama uudestaan. Poliisiko siellä viheltelee? Ei suinkaan; kadun varressa päivystää vahti, joka huolehtii siitä, ettei kukaan jää katolta pudotettavan lumen alle. Turvallista kävelymatkaa.\nHurmioitunut 21. helmikuuta 2012 klo 10.39\nNuo Kaarina Kaikkosen teokset ovat hienoja, saa toiset ajattelemaan, toiset ihastelemaan ja toiset mahdollisesti vain kummaksumaan outoja kekoja.\nHelsingissä on kauniita valoja ja taidetta lumimyräkänkin keskellä.\nkenkä 22. helmikuuta 2012 klo 0.00\nKaikkonen osaa yllättää ja pysäyttää. On aika huimaa, että hän tekee rohkeasti juuri näitä "katoavia" teoksia, joilla on rajallinen elinkaari!


Sähköauton latauspisteitä taloyhtiöön? | Helen\nVuonna 2030 Suomen teillä huristelee 250 000 sähköautoa, jos hallituksen energia- ja ilmastostrategian tavoite toteutuu. Nyt hybridilataus- ja täyssähköautoja on noin 2 000. Taloyhtiöidenkin on hyvä pikkuhiljaa varautua autojen sähkölatauspisteisiin.\nSähköistyminen on yksi liikenteen kolmesta megatrendistä, ja se näkyy myös Suomen hallituksen linjauksissa. Kärjessä ovat vähäpäästöisen ja älykkään ajoneuvoteknologian edistäminen sekä autokannan uusiminen. Meneillään on myös ohjelma, missä vähäpäästöisten ajoneuvojen autoveroa lasketaan portaittain 2,7 prosenttiin vuoteen 2019 mennessä. Nyt se on 4,4 prosenttia.\nVaikka ilmasto- ja energiastrategiassa on pitkä lista hyviä aikeita sähköautoilun yleistämiselle, sitä on moitittu biopolttoaineiden liiallisesta suosimisesta.\nSuomi on sitoutunut Euroopan unionin ilmastopolitiikkaan ja Pariisin sopimuksen velvoitteisiin, joten älyliikenteeseen ja päästöttömyyteen siirtyminen on väistämätöntä.\nLiikenne aiheuttaa Suomessa viidenneksen päästöistä ja tieliikenteen osuus siitä on noin 90 prosenttia. Kysymys ei ole vain hiilidioksidipäästöistä, vaan myös kaupunki-ilman laadusta, jota heikentävät hengityselinsairauksia aiheuttavat typen oksidit ja pienhiukkaset. Dieselautojen mekoissa, Pariisissa ja Madridissa autoilua on jo rajoitettu joinakin päivinä.\nSähköautojen etuja ovat päästöttömyys ajon aikana sekä energiankäytön hyvä hyötysuhde. Miinuksina ovat edelleen kalleus ja riittämätön latausverkosto, mutta autoteollisuuden panokset muuttavat tätä tilannetta nopeasti.\nVientituotteena älykäs lataus\nHelen on ollut sähköautojen edelläkävijä ja puolestapuhuja jo pitkään, ja nyt se on luomassa älykästä latausoperointia ja laajentamassa verkostoa yhdessä kotimaisten energiayhtiöiden kanssa. Tätä varten on perustettu vuonna 2014 Liikennevirta Oy, jonka yhtenä pääosakkaana Helen on. Liikennevirta operoi Virtapiste-verkostoa, mihin myös Helenin julkiset latauspisteet kuuluvat.\n”Avasimme ensimmäisen julkisen latauspisteen Suomessa Helsingin Runeberginkadulle jo vuonna 2009. Nyt niitä on Helsingissä yli 40 ja Virtapisteverkostossa yhteensä noin 115”, sanoo yksikönpäällikkö Perttu Lahtinen Heleniltä.\nLiikennevirta myy nyt latausoperaattorikonseptia Sveitsiin ja Ranskaan. Saksassa on jo avattu toiminto tätä varten. Suomen kilpailuvaltti on muun muassa siinä, että latauspisteet ovat kaikkialla yhteensopivia. Kuluttaja pystyy myös ohjaamaan etänä latauksen ajoitusta edullisimmille tunneille. Suunnittelemalla lataukset älykkäiksi, myös koko sähköverkko voi Lahtisen mukaan paremmin.\n”Energiamarkkinaosapuolena Helenillä pitää olla tuotanto ja kulutus tasapainossa. Aikaisemmin sähköpiikit hoidettiin ensisijaisesti lisäämällä hankintaa. Tasapainottaminen on mahdollista ohjaamalla myös kulutusta”, sanoo Lahtinen.\nDynaamisessa kuormanohjauksessa latausta voi ajoittaa myös niin, että autoja ei ladata samaan aikaan. Jos autoja on useampia, latausaika pidentyy tehon mahdollisen riittämättömyyden vuoksi, mutta sähköliittymää ei tarvitse välttämättä heti uusia.\n”Palvelu on nyt pilottivaiheessa, mutta kuluvan vuoden aikana se on mahdollisesti jo kaupallisessa käytössä”, sanoo Lahtinen.\nHän uskoo, että tekniikan kehittyessä sähköautot alkavat yleistyä. Myös kattavampi latausverkosto vie samaan suuntaan.\n”Älykästä latausta seuraa vaihe, missä akkuja käytetään taajuuden ohjaamiseen sekä tuotannon ja kulutuksen tasapainottamiseen. Ne pystyvät syöttämään sähköä sekä verkkoon että kiinteistöön”, sanoo Lahtinen.\nTaloyhtiöillä pohdinnan paikka\nSähköautojen yleistyminen pistää taloyhtiöt miettimään jo nyt, miten latauspisteet tulevaisuudessa toteutetaan. Asunto-osakeyhtiölaki on laadittu suojaamaan osakasta hankkeilta, jotka eivät ole tavanomaisia tai ovat maksurasitteeltaan kohtuuttomia.\n”Internet ei ollut vielä kymmeniä vuosia sitten taloyhtiöissä tavanomaista, mutta nyt jopa itsestään selvää”, sanoo Kiinteistöliitto Uusimaan johtava lakimies Mia Pujals.\nArvio lataustekniikan tavanomaisuudesta tehdään hänen mukaansa muun muassa sen pohjalta, miten siihen varustaudutaan uudistuotannossa.\nTällä hetkellä vanhan kiinteistön päätöstä hankkia latauspisteitä ei pidetä Kiinteistöliiton kannan mukaan vielä kaikissa tilanteissa tavanomaisena. Jos sähköverkko on muutenkin uudistuksen tarpeessa, yhtiö voi saneerauksen yhteydessä varustaa autopaikat latausmahdollisuudella.\n”Tästä voidaan päättää yhtiökokouksessa enemmistöllä ja kaikki osakkaat osallistuvat kustannuksiin vastikemaksulla”, sanoo Pujals.\nYksinkertaisin tilanne on silloin, kun yhtiö varustaa muutaman hallintaansa kuuluvan autopaikan lataustekniikalla eikä tämä vaadi muutoksia sähköverkkoon. Asiasta voidaan niin ikään tehdä enemmistöpäätös.\nJos taloyhtiö päättää muuttaa kaikki hallinnassaan olevat autopaikat latauspisteiksi, siihen vaaditaan lähtökohtaisesti kaikkien osakkaiden suostumus. Yksittäisen osakkaan muutoshankkeeseen vaaditaan taloyhtiön lupa.\nSelvitä tarvittavien latauspisteiden määrä ja montako voidaan rakentaa ilman muutoksia nykyiseen sähköjärjestelmään.\nKartoita sähköverkon tila ja sähköliittymän riittävyys asiantuntijan kanssa.\nLatauspisteiden sijoittelussa ota huomioon sähköverkon sijainti ja pysäköintipaikat.\nSähkönkulutus on helpointa mitata latauspisteillä olevilla kWh-mittareilla.\nLatauspisteet voi myös ulkoistaa esimerkiksi pysäköintiyhtiöille.\nSuojalaitteet toimivat estäen sekä ylikuormituksen että sähköiskun. Nämä suojalaitteet on kaikissa erityisesti sähköauton lataamiseen suunnitelluissa latauspisteissä. Sähköautot on varustettu ajonestolla, joka estää ajamisen, kun latausjohto on kytketty autoon.\nTaloyhtiön kannattaa sopia kustannusten jaosta.\nSähköauton latauspiste voi nostaa kiinteistön arvoa.\nTäyssähkö- ja lataushybridiautot kuluttavat sähköä 15–20 kWh/100 km.\nLähde: Motiva ry


Pelin tekemisen vaiheet - Taitaa\nTaitaa on lomaillut pitkään ja reissaamisen lisäksi aikaa on riittänyt muun muassa pelaamiseen. Sain lahjaksi vuonna 1993 julkaistun Day of the Tentaclen remasteroidun version, jossa nostalgia on puettu parhaimpiinsa. Katsoessa peliä ei uskoisi kuvituksen olevan 1990-luvulta. Muutettua pikseligrafiikat HD:ksi kuvitus näyttää täysin tämän hetken vektorigrafiikalta, joten Peter Chan ja Larry Ahern ovat tehneet hienoa työtä taiteillessaan aikoinaan peliä. Pelin arvostelu on mahdotonta nostalgiapäissäni, joten voin vain suositella sitä. Remasteroitu versio tarjoaa onnekseni työkaluja tarkastella peliä myös luomisen näkökulmasta.\nRemasteroidun version mukana julkaistiin luonnoksia, joiden selailu on mielenkiintoista. Pelejä saati välianimaatiota ei luoda pelkän idean pohjalta vaan se edellyttää useita hahmotelmia, kuvakäsikirjoituksia ja hahmojen tekoa eri kuvakulmista. Kyllä, yhä edelleen graafikkojen ja taiteilijoiden tärkein työkalu on kynä. Kuvakäsikirjoituksia tehdään harjoitustöiden parissa harvoin, koska ne koetaan työläiksi. Itsekkin toteutin ensimmäisen kuvakäsikirjoituksen vasta muutamia vuosia sitten, koska työskennessä yksin uskoin ajatuksen olevan kuitenkin päässäni. Nykyisin en lähde tekemään yhtään kuvausta saati animaatiota ilman kuvakäsikirjoitusta. Se auttaa hahmottamaan kokonaisuuden. Vaihtuvatko kuvakulmat riittävästi vai liikaa? Mistä kaikista kuvakulmista täytyy kuvata? Kuinka tarina etenee, mitä tulee tehdä ja mitä puuttuu? Kuvakäsikirjoituksen tarkoituksena on havainnollistaa, joten kuvien ei tarvitse olla valmiita. Täydellisillä piirroksilla vain tuhlaat aikaa. Huolettomuutta luoda kuvia ja taitoa esitellä ideansa muille, oppii vain harjoittelemalla.\nTarkemmat luonnokset tulevat ajankohtaiseksi silloin, kun hahmotellun maailman luonnokset on lyöty lukkoon. Päästään pohtimaan värejä ja pienempiä yksityiskohtia. Nykyisin tussatun version toteutus voi olla harvinaisempaa, koska värien kokeilu käy nopeammin tietokoneella, mutta tämäkin voi olla vahvasti tekijäkohtaista. Day of the Tentaclen mukana esitellyt luonnokset ovat kuin taideteoksia pelistä, joten viimeisten tarkkojen luonnosten pohjalta on luotu suoraa digitaalinen versio. Loppujen lopuksi jokainen luonnos säästää vain aikaa ja jos ei muuta, ainakin ne ovat hienoja muistoja ja tarvittaessa työkaluja remasteroijille.\nTaiteen opetusta osana arkea\n© 2016 Taitaa, Enni Kemppainen


Siirai d'Atur - Nopalla otsaan\nSiirai d'Atur on aurinkohaltia Iliyanbruenista. Hänen sukunsa asutti ammoisina aikoina Illefarnin valtakunnan pientä kaupunkia nimeltään Eliayren Aturan, tai Laskevan Auringon Kukkula. Tämä muinainen kaupunki sijaitsi meren rannalla, paikalla jossa nykyään leviää Neverwinter. Läpi Sharandarin pitkän paon d'Aturin jälkeläiset ovat muistaneet menetetyn kotinsa loiston. Heillä on monta pitkää balladia, jotka kertovat elämästä Laskevan Auringon Puutarhassa, sekä maan ja metsien kauneudesta että sen asukkaiden voimasta ja viisaudesta. Kaikista Iliyanbruenin haltioista he eniten kaihoavat paluuta maahan, jota heidän esi-isänsä asuttivat.\nSiirai on oppinut muinaisen valtakunnan huippuunsa hiotun taistelutekniikan sekä historian ja magian tietämyksen. Kykynsä sekä palavan halunsa nähdä Vanha Maa johdosta hän oli yksi ensimmäisistä valinnoista lähettää valmistelemaan Illefarnin valtakunnan paluuta. Matka ei sujunut odotetusti. Neverwinterin alue osoittautui perinpohjaisesti muuttuneeksi muinaisista ajoista. Maa itse on liikkunut sijoiltaan. Metsät ovat vaeltaneet. Kaupungit ovat kuluneet raunioiksi ja rauniot on ryöstetty. Kansat ovat syntyneet ja kuolleet monta kertaa. Jopa itse jumalat, joiden henki on maan yllä läsnä, ovat uusia ja outoja. Tutkimaan lähtenyt ryhmä haltioita joutui selviytymään oudossa maassa monien vaarojen kalvamana.\nEnsimmäisestä retkestä on nyt kulunut useampi vuosi. Monet ovat tulleet ja nähneet itse oudot kansat ja kaupungit, ja sen sekasorron ja turmeluksen, joka jalon Illefarnin muinaisia maita on kohdannut. Monet ovat kääntyneet takaisin ja palanneet Iliyanbrueniin pohtimaan näkemänsä merkityksiä. Siirai on yksi harvoista, jotka ovat pysyvästi asettuneet asumaan Neverwinterin kaupunkiin. Hän asuu pysyvästi vuokraamassaan Tanssivan Pöllökarhun majatalon kattohuoneistossa, paikalla jossa hän uskoo muinnoin sijainneen esi-isiensä kartanon. Hän tutkii nykyisiä rotuja ja heidän historiaansa, pyrkien muodostamaan kokonaista kuvaa maanpaon aikaisten vuosituhansien tapahtumista sekä jäljittämään jälkeen jätettyjä arvoesineitä ja kirjoituksia.\nKampanjan alussa hän on palaamassa takaisin Neverwinteriin vietettyään muutaman viikon Iliyanbruenissa raportoimassa kansansa johtajille Vanhan Maan tilasta.\nSiirai d'Atur, level 3\nSun Elf (Eladrin), Wizard (Bladesinger)\nBlade Magic Option: Longsword\nIliyanbruen Guardian (+2 to Arcana)\nSTR 10, CON 13, DEX 16, INT 19, WIS 8, CHA 12\nSTR 10, CON 13, DEX 14, INT 17, WIS 8, CHA 12\nAC: 20 Fort: 13 Ref: 16 Will: 16\nAcrobatics +9, Arcana +14, Athletics +7, History +12, Stealth +10\nBluff +2, Diplomacy +2, Dungeoneering +0, Endurance +2, Heal +0, Insight +0, Intimidate +2, Nature +0, Perception +0, Religion +5, Streetwise +2, Thievery +4\nWizard Utility: Bladesong\nWizard Attack: Lightning Ring\nWizard Attack: Shadow Sever\nWizard Attack: Unseen Hand\npage revision: 1, last edited: 30 Oct 2011 20:31


Biletiloja Oulussa - Sivu 2 - Northern Techno Forums\nTänään on Ma Marras 30, 2020 6:51 am\nViestiKirjoittaja psydog » Ma Marras 28, 2005 1:52 pm\nGateWay kirjoitti: mielestäni ravintoloissa klubien järjestäminen on erittäin hyvä keino saada elektronista musiikkia kansan tietoisuuteen\nGateWay kirjoitti: genrerajoista välittämättä.\nGateWay kirjoitti: Tietääkös joku miten tuo Onnela on ruvennut repimään porukkaa muista juottoloista?\nItse en kyllä oo tutustunut ees koko paikkaan...\nLiittynyt: Su Marras 27, 2005 3:52 am\nViestiKirjoittaja useri » Ti Marras 29, 2005 5:02 am\nGateWay kirjoitti: silti mielestäni ravintoloissa klubien järjestäminen on erittäin hyvä keino saada elektronista musiikkia kansan tietoisuuteen\nhmm.. se että yritetään tehdä siitä joka "normi teemun"\nmusiikkia ja bileitä... niin eipähän ainakaan\nhelsingissä oo onnistunut...\nkokoajan vaan lähestytään sitä\nyleisön miellyttämis europoppia...\nsitten kuvioihin astuu raha... isompia bileitä...\nvielä isompia bileitä... ja läts... *kyllästynyt ilme*\nkyllä ihmiset ketä kiinnostaa löytää\ntämänkin musiikin.. ja varsinkin bileet...\nja sehän siinä alun pitäen oli kysekkin...\neli etsimisestä.. "missä on bileet.."\nja kun porukka hipsi johonki kellari loukkoon sisään...\noli se jo ohjelma numero ja elämys...\nGateWay kirjoitti: - jos kemutellaan pelkästään kellarissa niin kohta kemutellaan keskenämme pyörätuoleissa ja uusien kykyjen bileitä tullaan kyllä järjestämään vastakin, genrerajoista välittämättä.\nmiksi sitten kukaan edes on kuullut\nteknosta...? koska aluksi ne oli pienten piirien\nsalaisia bileitä... hmm...\nja jos on tarpeeksi hyvää musiikkia / valoa / videoo / yms..jne..\nni porukka tulee vaikka teijän olohuoneeseen...\nja toi uusien kykyjen bileet on *hattua nostaa ja kumartaa*\nvissiinki aika hyvin... jonoista päätellen,...\ntästä tuli mieleen... ei se porukan määrä oo\npääasia... ellei tässä ole kyse rahastuksesta...\nmistä löytää Northern Techno Forums netti radion...\nkivaa olla köyhä...\nViestiKirjoittaja GateWay » Ti Marras 29, 2005 8:54 am\nuseri kirjoitti: hmm.. se että yritetään tehdä siitä joka "normi teemun"\nmusiikkia ja bileitä...\nSe että tällä normiteemulla on musiikkimaku populaarimpaan konemusaanpäin on "voi voi". Me tehdään semmoisia bileitä joista me itse tykätään, toki meidän musamaku on suhteellisen laaja.\nuseri kirjoitti: sitten kuvioihin astuu raha... isompia bileitä...\nNo raha ei merkitse meille mitään, kunhan bileet on +-0 niin ollaan tyytyväisiä ja jos voittoja tulee niin sitten bookataan isompia nimiä ja hommataan muuta biletavaraa kuten soittimia, dekoja yms. Sitäpaitsi isommat bileethän on hieno juttu![/quote]\nuseri kirjoitti: kyllä ihmiset ketä kiinnostaa löytää\nHyvin sanottu, tosin tuo aika meni jo... ois tosin joskus kiva vähän muistella hallibileitä.\nuseri kirjoitti: tästä tuli mieleen... ei se porukan määrä oo\nToivottavasti täällä pohjoisessa tuo rahastaminen ei tule koskaan kuvioihin, todella vähäistä se onkin ollut.\nViestiKirjoittaja useri » Ti Marras 29, 2005 10:48 am\nGateWay kirjoitti: Se että tällä normiteemulla on musiikkimaku populaarimpaan konemusaanpäin on "voi voi". Me tehdään semmoisia bileitä joista me itse tykätään, toki meidän musamaku on suhteellisen laaja.\nhhaistan pientä negaatiota varsinki tässä "voi voi"\nkohdassa... mutta tottakai on hyvä että että tekee\nsellaista mistä tykkää... mutta ihmettelen tätä\n*hyökkää* vastaanottoa... eihän tässä ollu tarkotus\nvittuilla kellekkään vaan keskustella bileistä..\nja varsinki kulttuurista...\nGateWay kirjoitti: No raha ei merkitse meille mitään, kunhan bileet on +-0 niin ollaan tyytyväisiä ja jos voittoja tulee niin sitten bookataan isompia nimiä ja hommataan muuta biletavaraa kuten soittimia, dekoja yms. Sitäpaitsi isommat bileethän on hieno juttu!\nisommat bileet... vuokratkaa tallinki...\nmaksaa 50 000e laivabileet on hienoja...\nja tää ei ollu vittuilua vaan tosi...\nGateWay kirjoitti: Hyvin sanottu, tosin tuo aika meni jo... ois tosin joskus kiva vähän muistella hallibileitä.\nmikä aika meni... halli bileet... hmm...\njos joku tekis ouluun pienemmän klupin...\nni luulis sen pysyvän pystyssä...\ntyyliin aamu bileet... ( pienessä paikassa..)\nGateWay kirjoitti: Toivottavasti täällä pohjoisessa tuo rahastaminen ei tule koskaan kuvioihin, todella vähäistä se onkin ollut.\nViestiKirjoittaja GateWay » Ti Marras 29, 2005 11:00 am\nNegaatiota on just sen verran että jos haluaa jotain tiettyä pitää näillä korkeuksilla olla valmis järkkäämään itse tai tyytymään siihen vähäiseen tarjotaan jota on saatavilla. Isommilla bileillä tarkoitin pohjoisen piireissä jotain Time Tunnelin luokkaa, ne on ihan tarpeeksi isot bileet jo Oulussa jos meinaat järjestää säännöllisen (viikottaisen tai edes kuukausittaisen) pienemmänkin klubin niin onnea paikan etsintään.\nViestiKirjoittaja Carmal » Ti Marras 29, 2005 3:13 pm\nuseri kirjoitti: ja jos on tarpeeksi hyvää musiikkia / valoa / videoo / yms..jne..\nKerros mulle mistä saadaan raha valoon, videoscreeneihin ja ymsseihin jos ei olla kaupallisia ja hillutaan kellareissa & olohuoneissa ?\nNythän on kuitenkin niin, että kyseessä on verraten hyvin pieni kulttuuri. Se että puhutaan rahastuksesta ja kaupallisuudesta on usein väärin ymmärretty, sillä ne ovat täysin eri asioita. Kaupallisuus tarkoittaa sitä, että niillä pienillä voitoilla pystytään rakentamaan tulevaisuutta tälle kulttuurille panostamalla siihen sinun peräänkuuluttamaasi valoon, videoscreeneihin ja ymsseihin. Rahastus on sitä, mitä myöskään minä en tähän kulttuurin toivoisi. Ei pidä sekoittaa näitä asioita keskenään ja leimata kaupallisuutta.\nBileen lipun maksaminen ei ole promoottorin rikastuttamista, vaan se on takuu siitä, että jatkossakin on toimintaa tarjolla. Ainut tapa pitää tämä kulttuuri kilpailukykyisenä on pitää mielenkiinto yllä ja saada lisää asiakkaita. Toki nytkin suunta on jo eteenpäin ja se on vain hyvä asia.\nClubZonen kanssa ollaan pyritty olemaan aina mahdollisimman tuore juttu ja tuomaan niitä uusia kasvoja esille sekä etelästä että pohjoisesta. Ollaan tehty isompaa, että pienempää juttua, hyvin monille eri genreille.\nMiksi "teknon" tulisi olla salainen juttu ? Sillä salailulla saatiin aikaan vain se, että suuren yleisön ennakkoluulot kasvoivat. Teknokulttuuri kehittyi sellaiseksi, että bilettäjällä oli tunne olleensa "etuoikeutettu" ja nyt siitä haluavat pitää kiinni ne, jotka sen silloin kokivat. Aikoinaan ongelma olikin varmaan löytää muuta paikkaa kuin hylättyjä varastorakennuksia ja halleja. Mielestäni kuitenkin turha konservatiivisuus on joskus pahasta ja tulisi ajatella vapautuneemmin näistä asioista. Se että ennen oltiin kellareissa ei tarkoita minun mielestäni sitä että nykyään pitäisi kaikki bileet olla kellareissa. Uudet tuulet on puhaltaneet jo pitemmän aikaa ja on onneksi päästy ravintoloihin ja klubeihin tekemään omaa juttuamme ja osaltaan myös siksi on ihmisillä ollut suurempaa mielenkiintoa tätä juttua kohtaan. Nyt jokaisella on mahdollisuus käydä katsomassa, että mitä se "tekno" on.\nViestiKirjoittaja nominaali » Ke Joulu 28, 2005 10:04 am\nEpäkaupallista rauhaa ja rakkautta näin joulunajan kunniaksi kaikille.\nUserin taiteellinen ilmaisu jäi vähän raastamaan, mutta sen ohi aistin vielä hieman rahaa ymmärtämätöntä asennetta. Normi Teemun ja kavereitten pointti on hyvin validi, ja ei poikia voi oman tyylinsä toteuttamisesta moittia. Vielä kun ovat saaneet hyvällä menestyksellä sen tehtyäkin.\nTässä kaupungissahan on käsittääkseni jo alkanut konemusailtojen puutteesta johtuen jonkinmoinen liike oman piirin iltojen pitämiseksi? Eihän tästä nyt ole kuin kuukausi kun jonkinmoinen kourallinen tai kaksi tämänkin foorumin väkeä piti omat allas-konemusiikki-iltamansa. Tiivistäkää tahtia ja tehkää alotteita.\nItse olen niin passiivinen juhlija ettei innostusta ole tätä yhdetekevää kirjoitusta enempää. Sitä suuremmalla syyllä olen kiitollinen siitä mitä toistaiseksi olen saanut.\nItse asiaan liittyen pieni juttu tähän loppuun:\nOlisiko keskustassa kesällä ideaa vaikka Anttilan parkkihalliin pistää juhlat pystyyn? Miten on Stockmannin parkkihallin kanssa? Typeriä paikkoja, mutta ainakin olisi "Betonilla - sementtiin" teemaan sopiva sisustus\nLisäksi MZA:n tekstistä hokasin hienon huomion, pieniin paikkoihin pitää panostaa jos kovin marginaalien päälle aikoo klubinsa rakentaa. Tällä hetkellä tiukemman musiikin diggarit tässä kaupungissa saa soittajan kanssa mahtumaan 15m2 tilaan, niin että tunnelma on vielä tiivis.\nEnköhän ole kirkoittanut ihan tarpeeksi.\nRauhaa ja rakkautta niille jotka sitä arvostaa\nLiittynyt: Ti Joulu 27, 2005 2:19 am\nViestiKirjoittaja Jiimo » Ke Joulu 28, 2005 6:47 pm\nNuo olisi aikas hienoja, jos vain järjestäjät saisi tarpeellista kamaa paikanpäälle. Sitten vielä se, että antaisivatkohan omistajat ne tuollaiseen käyttöön?\nJos jotain hallibileitä ajattelee, niin halukkaat voivat käydä tsekkaamassa Toppilan Halpa-Hallin lähellä olevan hylätyn tehdasrakennuksen, joka on mielessä helppo kuvitella klubiksi. Tarttisi vaan "hieman" rahaa paikkojen laittoon\nSisälle pääsi vielä eilen, mutta jos tosiaan menette, niin sitten omalla vastuulla ja varovaisuutta käyttäen, kiersin itse koko rakennuksen kesällä, eikä se ole turvallisimmasta päästä!\nViestiKirjoittaja Jneed » Pe Syys 29, 2006 9:57 am\nEntistä Reikkua vastapäätä, Parturi Jörö-Jukan naapurissa on sellanen muhkea katutason liikehuoneisto vapaana. Kattelin että siinäpä ois vasta loistava tasokkaan ravintelin paikka.\nYläpuolella taitaa vielä olla jotain tilitoimistoja tai vastaavaa eli ei heti asuntoja.\nOnko joku huomannut ohikulkiessaan?\nViestiKirjoittaja Bullman » Pe Syys 29, 2006 10:00 am\nmeinaakko että perustammaan aletaan kun ei muuten liikene, onhan tästä puhuttu vaan ei näillä tuloilla\nViestiKirjoittaja Jneed » Pe Syys 29, 2006 10:31 am\nNii-in, siinä ois hyvännäkönen paikka ku ois rahnukkaa ja aikaa suunnitella.\nOsaamisesta (sisustussuunnittelu, mainonta, musa, ruokapuoli, juomapuoli, talouspuoli, jne -puolet) se ei jäis varmaan kiinni.\nViestiKirjoittaja GateWay » Pe Syys 29, 2006 10:49 am\nOis kyllä äärimmäisen keskeisellä paikalla biletilatilanne on muuten Oulussa kulkenut taantumusta tai lievää laskusuuntaa jo pitemmän aikaa taas. Mitäs voisi tehdä? Käsittääkseni bileissä on kuitenkin hyvin väkeä ja juomaa menee joten ei tässä nyt näin huonolla pohjalla voida olla? Onko tämä musiikkimme nyt niin sairasta ettei sitä jengi jaksa kuunnella?\nViestiKirjoittaja psydog » Pe Syys 29, 2006 11:11 am\nGateWay kirjoitti: Onko tämä musiikkimme nyt niin sairasta ettei sitä jengi jaksa kuunnella?\nMusiikki on terve... jengi on sairas\nViestiKirjoittaja Albert » Pe Syys 29, 2006 12:03 pm\nLisää Seduloita vaan joka kyläpahaseen...\n"Another man's loss is another man's gain...who said it was a fair game."\nViestiKirjoittaja Jasu » Ke Marras 15, 2006 2:05 pm\nMun mielestä tuo onnelan tulo ouluun on paras asia pitkiin aikoihin mitä täällä on tapahtunu. Vaikka en ittte oo siellä käyny koskaan niin luulen (ja on ollut jo nähtävissä) että tuo imee kaikki nuo natsi-ketju-ym. diskoissa kävijät kun se on niistä kaikista siloteltuin. Jossain vaiheessa kun tuo klubitilanne oulussa on kärsinyt inflaatioota lisää ravintolat joutuvat alkaa kilpailemaan sisällöllä keskenään. Toisin sanoen joutuvat miettimään ohjelmaa jopa viikonloppuisin että saavat tuottoa paikalleen. Tässä vaiheessa sitten tarvitaa hyviä promoottoreita ja klubien järkkääjiä että sitä laadukasta tanssimusiikkia ja artisteja tänne saadaan.\nSedusta en sen koommin perusta, olen soitellut mocambossa bundolo-klubilla parhaita keikkoja ikinä. Mutta tervettä kilpailua kaupunkiin tarvitaan.\nHelsingissä ravintoloilla menee tosi huonosti suhteessa tänne ouluun. Jengiä yritetään saada neljän paikkoihin aikasin drinkkilipuilla, mixtapeilla ja ties millä. Siellä on kuitenkin niin paljon paikkoja jotta ne kilpailevat keskenään pääasiassa ohjelmalla.


A Smith and Wesson beats four aces: huhtikuuta 2020\nMistä Suomi aikoo lisävelkansa hankkia? Saamarin hallitushan on ilmoittanut tämän vuoden lainatarpeeksi vähintään 15 miljardia.\nEKP:n sääntöjen mukaan valtion lainasta (nyt 105 mrd) saa EKP omistaa enintään 33% (Reuters). Suomen ongelma on, että EKP (Suomen Pankki) omistaa jo 30% Suomen valtion veloista. Eli uutta velkaa ei ole siltä suunnalta tulossa kuin viitisen miljardia.\nLoppu on haettava markkinoilta, ja kukaan yksityinen sijoittaja ei lainaa Suomen valtiolle negatiivisilla koroilla. Se merkitsee vääjäämättä korkojen nousua ja luultavasti aika merkittävästikin, koska Suomi ei ole koura ojossa ainoana valtiona. Kun korkotaso nousee, valtion tulee varautua jatkossa merkittäviin korkokuluihin, joka taas aiheuttaa entistä suuremman paineen menoleikkauksille.\nValtion budjetti on nyt 60 miljardia, joten korkojen nousu viiteen prosenttiin tarkoittaisi viiden miljardin leikkausta julkisiin menoihin. Puolet budjetista menee terveyskuluihin, ja kuluista puolet on palkkoja. Valtion eläkkeet ovat kymmenen miljardia vuodessa ja palkat samoin. Yritystuista saa leikattua viitisen miljardia. Erilaiset järjestöt ja yhteisöt saavat luopua muutamasta miljardista ja tuulivoimalat miljardista.\nOma arvioni on, että Vasemmisto lähtee hallituksesta syksyllä 2020, koska se ei kykene leikkauksiin. Kansaa pitää totutella jo nyt ajatukseen, että leikattavaa on ja paljon, sekä nimetä ne kohteet joihin leikkaukset kohdistuvat. Ihan miljarditasolla kertoa, mistä leikataan, kuinka paljon ja mikä on oletettu leikkaustarve. Täällä jokainen voi käydä itse tutkimassa, mihin rahaa palaa.\nNyt vaikuttaa siltä, että 30.000 yritystä menee konkurssiin. Ne yrittäjät jäävät yleensä velkaa myös verottajalle, mikä tarkoittaa että verottaja ei jatkossa anna heidän liittyä ennakkoperintärekisteriin, mikä käytännössä estää yrittämisen ja rahoituksen. Nuo yrittäjät siirtyvät Viroon, harmaaseen talouteen tai lopettavat kokonaan - mahdollisesti elämänsäkin.\nSuomen pitäisi sallia uusille yrittäjille viiden vuoden verovapaus, että kukaan viitsii ottaa yrittäjyyteen liittyvät riskit. Verotus on sama kun palkansaajalla, mutta riskit kantaa yrittäjä yksin. Lisäksi pitäisi poistaa työehtojen yleissitovuus, jotta saadaan luotua työpaikkoja myös matalan tuottavuuden ihmisille - pääasiassa siis palvelualoille piikoja, siivoojia, renkejä, sairaita, vanhuksia, opiskelijoita jne.\nKolmanneksi pitäisi laskea yleistä veroastetta, jotta ihmiset saisivat kartutettua varallisuutta ja puskureita pahan päivän varalle. Niin hullulta kuin kuulostaakaan, niin Välimeren maiden kotitalouksien mediaanivarallisuus on noin 3-4 kertaa suurempi kuin suomalaisten ja saksalaisten (ks. keskimmäinen rivi alla olevassa taulukossa.\nEn usko, että Suomi kykenee merkittävästi muuttamaan yhteiskuntarakennetta työn tekemistä ja yrittäjyyttä suosivaksi. Sen takia oletan, että Suomi luottaa hyvinvointivaltioon, joskin palvelujen määrä oleellisesti karsittuna, seuraavat 5-10 vuotta. Tuossa vaiheessa nykyisen hyvinvointivaltion arkkitehdit kasvavat horsmaa, ja uusi nuori sukupolvi pääsee muokkaamaan maataan haluamaansa suuntaan.\nNe maat, jotka nyt lähtevät nopeasti muokkaamaan työmarkkinoitaan joustaviksi, pääsevät jo muutaman vuoden jälkeen hyvälle kasvu-uralle, kun maailmantalous normalisoituu velkakuplan puhkeamisesta. Yksi näistä maista on Viro, jonka keskiluokka ohittaa suomalaiset 20-luvulla. Uskoisin, että se on myös sitten se tekijä, joka laukaisee Suomessa pakollisen uudistustarpeen. Hävitä nyt perkele virolaisille...\nLähettänyt Kumitonttu klo 17.20 6 kommenttia:\nTunnisteet: ennustus, kommunismi, talous, terveys, vihreät\nElämässä on se hankala puoli, että moni asia voidaan todistaa vasta pitkän ajan jälkeen (Kymmenen vuotta aikaa). Yksi tällaisista on ilmastonmuutos, jota tässäkin blogissa koko viime vuosikymmen käsiteltiin. Alkuperäinen teemani blogissani oli, että Vihreä liike on samanlainen ideologia kuin muutkin uskonnot. Vihreän liikkeen dogmit liittyvät kierrätykseen, asketismiin ja panteistiseen käsitykseen äiti-Gaiasta kaiken jumaluutena. Tuhoamalla maapalloa tuhotaan samalla äiti-Gaia.\nTuoreen uutisen mukaan öljyn hinta on alhaisimmillaan pariin kymmeneen vuoteen:\nHinta käväisi alimmillaan alle 15 dollarissa tynnyriltä ja asettui sitten vajaaseen 16 dollariin.\nVuonna 2008 oli saman kaltainen velkakupla kun missä nyt elämme. Tuolloin öljyn hinta nousi huimasti, koska pääomamarkkinat olivat ylikuumentuneet, ja jokaikinen öljysäiliö ja kippo ja kuppi oli täynnä öljyä. Hinta nousi yli sadan dollarin, mikä sai tuon ajan alarmistit loiskiehumaan ilosta, että vihdoin tuli todiste, että öljy loppuu. Vihreiden pääideologi Rosmo Soininvaara kirjoitti blogissaan 3.1.2008:\nTänään New Yorkin raaka-ainepörssissä raakaöljyn tynnyrihinta käväisi hetkellisesti sadassa dollarissa vähän klo 19:n jälkeen Suomen aikaa. Päätöskurssi tosin oli vain 99,62.\nMitä ennustaisitte hinnaksi vuoden päästä?\nTähän heti vastasivat blogin innokkaat kommentaattorit Tomi:\nLöin viikko sitten vetoa öljyn hinnasta kymmenen vuoden päästä. Veikkasin hinnaksi sataa dollaria inflaatiokorjauksella. Vastapuoli päätyi 180 dollariin.\nJokohan ne IMF:n analyytikot ovat saaneet uusia, rahakkaampia töitä, jotka katsoivat kristallipallostaan pari vuotta sitten, että öljyn reaalihinta asettuu noin 35 dollariin tynnyriltä ja pysyvän siellä vuoteen 2030?\nja Tonni käteen:\nEnnustin tuossa aikaisemmin kymmenkertaistumista 20 vuoden jaksolla.\nja lopuksi Rosmo taas itse visioi:\nÖljymarkkinoilla käydään kauppaa vuoden 2016 öljystä vähän alle 90 dollarin hinnalla. Koska tässä on mukana myös inflaatio-odotus, markkinat ennustavat öljyn reaalihinnan alentuvan selvästi. Tämä ennustus tuntuu yllättävältä, sillä vuonna 2016 esimerkiksi Norja on poistumassa öljyntuottajamaiden joukosta ja moni muukin Opecin ulkopuolinen öljyntuottajamaa on panemassa pillejä pussiin samalla kun maailmassa on lähes miljardi autoa enemmän.\nja toisenkin kerran:\nMinun on vaikea ymmärtää, miten spekulaatio voisi nostaa elokuussa toimitettavan öljyn hintaa muuten kuin, että öljyn tuottajat ymmärtäisivät, ettei sitä kannata nyt myydä halvalla, kun vuonna 2020 siitä saa paljon paremman hinnan.\nNyt kun on mahdollisuus arvioida Suomen keskeisen poliittisen linjan viisaimpien ja älykkäimpien edustajien kirjoituksia 12 vuoden takaa, on pakko kysyä, ostaisitko näiltä miehiltä käytetyn auton? Olkoon korona-viruksen asiat Huoltovarmuuskeskuksessa hoidettu miten päin prinkkalaa vaan, Vihreän ideologian aiheuttama tuho on samaa kertaluokkaa, mutta media ei ole kiinnostunut, koska se edustaa itse samaa linjaa.\nEi ole ongelma, jos ei osaa ennustaa öljyn hintaa vuoden tai 20 vuoden päähän. Mutta se, että yrittää ja perustelee sitä ideologian dogmeilla (oil peak) on osoitus, että kyseisille yksilöille ei pitäisi antaa mitään yhteiskunnallista asiaa päätettäväksi. Valitettavasti he eivät koskaan joudu poliittiseen vastuuseen, vaikka kaikki nämä kirjoitukset näkyvillä ovat - edelleen.\nLähettänyt Kumitonttu klo 17.19 Ei kommentteja:\nTunnisteet: ennustus, historia, hullut, ilmastonmuutos, kommunismi, talous, uskonto, vajakki, vihreät\nLähettänyt Kumitonttu klo 16.02 9 kommenttia:


Auton vakuuttaminen – Tärkeää ennakointia vai täysin turhaa? - MB-Mobile\nAuton vakuuttaminen – Tärkeää ennakointia vai täysin turhaa?\nAuton vakuuttaminen on tärkeää ennakointia vahingon sattumisen varalle. Äkillisen vahingon aiheuttamia ylimääräisiä kustannuksia on vaikea arvioida etukäteen, jonka vuoksi kattavan autovakuutuksen valitseminen tuo turvallisuuden ja rauhallisuuden tunnetta. Kaikille ajoneuvon omistajille pakollinen liikennevakuutus kattaa kaikki henkilövahingot, mutta vain syyttömän osapuolen omaisuusvahinkoja.\nSen lisäksi on olemassa myös vapaaehtoinen kaskovakuutus, joka korvaa vahinkoja laajemmin, myös silloin kun onnettomuuden aiheuttajana olet sinä itse. Kaskovakuutus muodostuu useista erilaisista vakuutuksista, jotka korvaavat erilaisia vahinkoja. Sen voi valita erikokoisina kokonaisuuksina pienemmästä suurempaan kaskoon oman tarpeen mukaan. Myös omavastuuseen ja sen laajuuteen voi itse vaikuttaa. Vakuutusta miettiessä on tärkeää huomioida auton arvo, ikä ja oma riskinsietokyky.\nKaskosta on apua liikenteessä kolarin sattuessa, mutta se korvaa myös esimerkiksi parkkipaikalla tapahtuneita kolhuja, ilkivallan tai varkauden aiheuttamia tuhoja, sekä eläin- ja lasivahinkoja. Riippuen kaskon laajuudesta, siitä voi olla apua myös monessa muussa tilanteessa, mitä ei välttämättä tule heti huomioitua. Erilaisiin vaihtoehtoihin kannattaakin perehtyä tarkasti vakuutusta valittaessa.\nOstaessasi uuden tai käytetyn auton meiltä MB-Mobilelta, sinun kannattaa hyödyntää erinomainen vakuutusetumme Fenniaan. Voit valita Laajan Fenniakaskon 260€ tai Premiumkaskon 350€ ensimmäiseksi vuodeksi. Etu on voimassa 31.8 asti.\nTiedämme että yllättävät vahingot eivät ole mukavia, eikä kukaan tahtoisi niiden tapahtuvan. MB-Mobile huolto hoitaa kolarikorjaukset kaikkiin automerkkeihin. Teemme myös yhteistyötä kaikkien vakuutusyhtiöiden kanssa. Hoidamme muun muassa korikorjaukset ja tarkastukset, sekä muoviosien ja tuulilasien vaihdot. Vahingon sattuessa sinun tarvitsee tehdä autostasi vain vahinkoilmoitus, ottaa yhteyttä meihin ja me hoidamme loput puolestasi.\nKuluttajasuoja & autoliikkeen virhevastuu – Osa turvallista autokauppaa Seuraava\nMiten auto pestään oikein? Edellinen


Koulutus on nuorelle oikeus » Oulun Vasemmisto\nKunnallisjärjestö piti seminaarin 17.4. Vasemmistoliiton luottamushenkilöt eivät kannata Haukiputaan, Kiimingin tai Oulunsalon lukioiden lakkauttamista, kunnallisjärjestön mielestä kanta-Oulun alueella lukioiden yhdistäminen on mahdollista. Kouluverkkouudistuksessa on huomioitava lähikoulujen säilyminen, perusopetuksessa.\nSuunnitelmia tehdessä sivistys- ja kulttuurilautakuntaa ei ole kuultu missään vaiheessa, uudistus on edennyt virkamiesvalmisteluna. Kaupungin laidalla olevien lukioiden lakkauttaminen asettaa nuoret eri arvoiseen asemaan koulutuspaikkojen suhteen.\nVasemmistoliiton Oulun kunnallisjärjestö ry. siirtää tilit pois Nordea-pankista. Asiasta päätti kunnallistoimikunta 17.4. pitämässään kokouksessa.\nVasemmistoliiton Oulun kunnallistoimikunta


Babys only Leikkikehä-vuorausclassic hopeanharmaa 75x95 cm | pinkorblue.fi\nBabys only Leikkikehä-vuorausclassic hopeanharmaa 75x95 cm\nLisää tuotteita valmistajalta baby's only Lisää Alustat\nBaby's Only -leikkikehän tyynyä voidaan käyttää molemmin puolin ja se on erityisen paksu, jotta vauva voi makaa, rullata ja leikkiä mukavasti leikkikehässä. Hyvä myös käytettäväksi indeksoivana tai pelattavana viltinä tai tien päällä. Sisäosa on hieno neule, ajaton harmaa. 75x95 cm: n koko tekee muodon säilyttävästä insertistä erityisen sopivan pienempiin leikkikehiin. Etuosa koostuu pehmeästä neulosta ja jopa pehmeämmästä nallekankaasta, joka tuntuu samettilta. Selkä on peitetty kokonaan nallekankaalla.\nMitat: 75x95 cm\nMateriaali: 50% puuvillaa, 50% polyakryyli\nMuutosehdotus tuotteeseen A306259\nBabys only huopa classic hopeanharmaa 70x95 cm\nBabys only halausliinan tähti classic hopeanharmaa


HPK:n Arto Laatikaiselle kolmen ottelun pelikielto | News | Liiga\nLaatikainen on pelikiellossa HPK:n kolmessa seuraavassa playoffs-ottelussa: 4.4. Tappara–HPK, 6.4. HPK–Tappara ja 9.4. Tappara–HPK.\nTPS–HPK-ottelun peliajassa 16.24 HPK:n Arto Laatikainen taklaa TPS:n Lauri Pajuniemeä. Ottelussa tuomaristo tuomitsi tilanteesta Laatikaiselle 5 minuutin rangaistuksen ja pelirangaistuksen pään tai niskan alueelle kohdistuneesta taklauksesta.\nTilannehuone on katsonut kyseisen taklauksen ja päävideotuomari on asettanut kyseisen tilanteen edelleen kurinpitokäsittelyyn. Päävideotuomarin mukaan tilanteesta tulisi määrätä Laatikaiselle ottelurangaistus pään tai niskan alueelle kohdistuneesta taklauksesta (sääntö 124).\nTilanne näkyy ottelun videotallenteelta. Pajuniemi loukkaantui tilanteessa eikä pelannut ottelua loppuun.\nKurinpitodelegaatio on katsonut ottelutallenteen ja lukenut Laatikaisen/HPK:n antaman lausuman. Kurinpitodelegaatio toteaa, että videotallenteelta tehtyjen havaintojen mukaan Laatikainen on heti jäähyaitiosta jäälle tulemisensa jälkeen lähestymässä pitkää poikkikentän syöttöä vastaanottavaa Pajuniemeä, joka on hitaasti liukumassa takaperin. Laatikainen lähtee tilanteessa taklaamaan Pajuniemeä tämän selkäpuolelta. Videotallenteen perusteella taklauksessa Laatikaisen oikea käsivarsi ei ole kiinni vartalossa vaan etuviistoon ojennettuna. Pelaajien välillä ensimmäinen kontakti tapahtuu Laatikaisen eteenpäin ojennetusta käsivarresta Pajuniemen päähän. Pääosuman jälkeen pelaajien jalat osuvat toisiinsa. Muuta kontaktia pelaajien välillä ei tilanteessa ole.\nKurinpitodelegaatio toteaa, että edellä kuvatussa kappaleessa todetusti Laatikaisen taklauksesta aiheutuu suora ja suhteellisen voimakas kontakti päähän, joten kyse on säännössä 124 tarkoitetusta päähän kohdistuneesta taklauksesta.\nRangaistusharkinnan osalta kurinpitodelegaatio toteaa, että vastuu taklauksen kohdistumisesta taklattavan pelaajan vartaloon on lähtökohtaisesti yksin taklaajalla. Pajuniemi on ennen taklausta vastaanottamassa pitkää syöttöä hitaasti takaperin liukuen. Delegaatio toteaa, että Pajuniemen peliasento ei muutu tilanteessa siten, että hän aiheuttaisi taklauksen kohdistumisen itseään päähän. Näin ollen ja koska lisäksi Laatikainen tulee taklaukseen Pajuniemestä katsottuna takaapäin, on vastuu taklauksen kohdistumisesta taklattavan vartaloon yksin Laatikaisella. Koska Laatikainen suorittaa taklauksen taklattavaan nähden pimeästä kulmasta ja lisäksi etuviistoon ojennetulla käsivarrella osuen taklattavaa päähän, kurinpitodelegaatio toteaa, että tilanteesta tulee määrätä ottelurangaistus.\nKurinpitodelegaatio on ottanut rangaistusharkinnassa edellä mainitut seikat sekä tak-laustilanteen kokonaisuudessaan huomioon sekä kuluvalla kaudella aiemmat päähän kohdistuneista taklauksista annetut rangaistukset. Delegaatio pitää Laatikaisen suorit-tamaa vastustajan päähän kohdistuvaa taklausta, jonka seurauksena taklattu pelaaja loukkaantuu, kolmen ottelun arvoisena tekona.\nLaatikaisella ei ole huomioon otettavaa kurinpitohistoriaa Liigassa.\nHPK:n Arto Laatikaiselle määrätään kolmen (3) ottelun pelikielto. Laatikainen on pelikiellossa HPK:n seuraavien kolmen playoffs-ottelun ajan.\nTilannehuone tarkasti #HCTPS–#HPK-ottelusta tilanteen, josta HPK:n Arto Laatikaiselle tuomittiin ajassa 16.24 5+20 minuutin rangaistus pään tai niskan alueelle kohdistuneesta taklauksesta.\n👉 Päävideotuomari asetti tilanteen #Liiga'n kurinpitodelegaation käsittelyyn. pic.twitter.com/AWSjpY33pg\n— Liiga (@smliiga) 30. maaliskuuta 2019


Puoliverinen prinssi: Viime viikon aurinkoiset tuuppailut ja muuta höpinää\nViime viikon aurinkoiset tuuppailut ja muuta höpinää\nTäällä taas. Viime viikon loppu meni sukuloidessa, ja sen jälkeen olenkin talleilulta jääneen vapaa-aikani kuluttanut kaiken maailman "ylimääräisiä" pikkujuttuja järjestellen. Ehkä kaikki kohta helpottaa, oma olo on ainakin taas vähän parempi. Nuudeli on tehnyt hommia melko normaalisti, ja liikkunut (kop, kop, kop...) ihan hyvin. Usvakin palaili tällä viikolla laidunlomaltaan ja sai eilen kraniokäsittelyn, eli päästään senkin kanssa taas treenin makuun.\nViime viikon torstaina saatiin pitkästä aikaa kuvamateriaalia meidän erittäin vakavasti otettavista tuuppailuista, kun Sofia saapui kameran kanssa paikalle. Oli aivan ihana ilma; todella lämmin, muttei kuitenkaan painostava. Tehtiin töitä melko lailla kunnolla (niitä pieniä hetkittäisiä lopahduksia lukuunottamatta, hehe, kuskin istunta ei meinannut riittää.....), ja Nuutti oli pitkästä aikaa hikinen muualtakin kuin satulan sekä vyön alta. Score ! Yleensä heppanen ei juuri hikoile, koska ratsastaja hoitaa sen hänen puolestaan.\nOlen vahingossa raahannut kaikki ratsastushanskani kotiin niin piti mennä ilman. Oli ihan kamalaa.\nJoskus ehkä vajaat parisen viikkoa sitten Nuutti liikkui yhtenä päivänä todella kummallisesti. Olin kranioinut hepan muutamaa päivää aiemmin, joten kopeloin kaikki paikat läpi vähän pintapuolisesti. Mitään merkittävää en löytänyt ja koska selkeää epäpuhtauttakaan ei liikkeessä ollut, neuvoi Pekka tsekkaamaan sekä oikean että vasemman leveän selkälihaksen. Etenkin sen kainaloon tulevan pään hän käski käsittelemään oikein kunnolla. Tein työtä käskettyä, ja seuraavalla kerralla Nuudeli liikkui taas normaalisti. Se on varmaan ottanut laitumella hieman osumaa (siitä kielivät lukuisat taisteluarvet ympäri kehoa, heh...) tai vaihtoehtoisesti kiusannut muita, joutunut tekemään erilaisia väistöliikkeitä (se on aika ninja, näkisittepä välillä...) ja esimerkiksi liukastunut. Onhan tuossa laumaelämisessä omat riskinsä, mutta ehkä se hevosen onni on riskin arvoinen.\nNuuskuli kamuleidensa kanssa sunnuntaina, kun Sofia kävi hakemassa pojan sisään.\nPäätin kuitenkin tällä viikolla siirtää Nuutin laitumelta tarhaan ihan siitä syystä, että se on sisälle lepäämään päästyään ollut huomattavasti energisempi ja tätä kautta luonnollisesti miellyttävämpi ratsastaa. Lisäksi laitumet alkavat olemaan melko kuivassa kunnossa, joten syötävää on niukasti. Näin ollen suuressa laumassa syntyy helpommin kahnauksia ja myös ötökät tuntuvat muuttuvan suuremmaksi ärsykkeeksi. Nuutti ei normaalisti juuri moisista kiusankappaleista piittaa, mutta nyt se on ollut joka päivä laitumen portilla vastassa ja hikisenä potkinut paarmoja kimpustaan. Otus on ollut silminnähden onnellinen päästessään tallin viileyteen nukkumaan.\nYhtenä päivänä se makoili karsinassaan aivan reporankana. Ilman korvien liikkeitä olisin voinut luulla sen kuolleen niille sijoilleen, sillä silmät pysyivät visusti kiinni huhuiluistani huolimatta. Hetken aikaa se siellä pötkötteli, kannoin varusteet karsinalle ja harmittelin puhelimesta loppunutta akkua, kunnes huomasin pörröisen pään kurkkivan kaltereiden välistä. Taisi olla melkoiset power napit, kun virtaa riitti maneesissa vaikka muille jakaa.\nMiten suorastaan tyhjästä voikin saada näin paljon tekstiä? Säästän teitä hieman, ja kertoilen meidän loppuviikon treeneistä ihan pikaisesti. Nuutti oli pääosin aika mukavalla tuulella, se pysyi hyvällä tuntumalla ja runsaan verkkailun jälkeen rupesivat jalatkin liikkumaan. Suurimpana ongelmana oli se, että isompaa liikettä hakiessani oma istuntani ei riittänyt pitämään pakettia kasassa niin hyvin, ja Nuutti tuppasi valahtamaan hieman kiireiseksi. Onneksi näitäkin hetkiä saatiin melko hyvin nopeilla siirtymisillä korjattua. Heti kun tunsin Nuutin esimerkiksi ravissa lipeävän, otin sen takaisin, siirsin käyntiin, ja taas nopeasti takaisin uuteen, hyvään raviin. Onnistuneet pätkät kasvattivat pituuttaan, ja lopettamaan päästiin oikein hyvillä mielin.\nTässä vaiheessa Nuudeli alkoi kantamaan paremmin suurta rintakoriaan.\n"No voi äiskä kuule, on kai mun helpompi kulkea kun lopetit sen röhnöttämisen."\nVielä yksi positiivinen juttu muuten tähän loppuun: meidän kengittäjämme kävi tuossa ööh... reilu viikko sitten (?) tallillamme kenkäämässä pari hevosta ja katsoi pyynnöstäni Nuutin sädemädän tilanteen. Se on mun mielestä mennyt hieman paremmaksi, mutta halusin nyt ihan perusteellisen mielipiteen taatusti asiansa osaavalta ammattilaiselta. Kengittäjän kommentti oli, että ei tuo paha ole. Ruman näköistä, mutta huonokuntoisin alue on onneksi säteen keskellä, eikä mene sen syvemmälle. Pitkälti saadaan pidettyä kurissa ihan vain oikealla kengitysvälillä, ja voin kuulemma nukkua yöni rauhassa :) Hienoa, että edes jonkun suhteen !\n"Kattokaa nyt mitä toi puuhaa. Ei oo ihan kaikki nappulat oikeilla paikoillaan."\n"Ja mä en näe tässä mitään hauskaa joten lopettakaa se nauraminen."\n"Turhaan sössötät siinä senkin apina."\n"En anna sulle ikinä anteeks. Paitsi jos sulla on mulle jotain herkkua, vaikka porkkanaa. Tosi paljon porkkanaa."\nKaikista postauksen kuvista suuret kiitokset Sofialle, joka loikki ympäri kenttää parempien kuvauspaikkojen perässä ;) Yritetään sopia mahdollisimman pian jotain kuvauspäivää peltomaisemissa ja lisäksi suunnitteilla on yksi toinenkin kiva juttunen. Näistä kuitenkin lisää myöhemmin, oikein hyvää pikkulauantain jatkoa kaikille !\nJoanna heinäkuuta 23, 2014\ntän postauksen viimeiset kuvat olivat aivan ihania XD sä todella osaat lukea Nuutin ajatukset noita kuvatekstejä kirjoittaessa :'D kivasti muuten sävysävyyn sun toppis ja Nuban satulahuopa, ihan tarkoituksellisesti?\nHaha kiitos :D Joo tarkoituksella valitsin turkoosin topin - ihan kaupasta saakka ;) Olisin laittanut näihin kuviin pintelitkin ellei olisi ollut niin kuuma päivä !\nAmanda heinäkuuta 23, 2014\nKummasti sitä tekstiä kertyy vaikkei asiaa olisikaan paljon (kokemusta on)... :D Näitä sun postauksia on kyllä kiva lukea vaikka tekstiä löytyy enemmänkin :) pakko vielä\nsanoa että ihania kuvia ja hieno parivaljakko te kyllä Nuudelin kanssa ootte!\nP.S. On vähän tämä kommentoiminen jäänyt kun luen nykyään bloglovinin kautta smutta nyt ryhdistäydyin xD\nHaha, ihana kuulla ! :D Ja voi kiitos :)\nBloglovin' on kyllä kätevä, itekki oon yrittäny opetella sen kautta selailemaan, kun bloggerilla tuntuu aina tasaisin väliajoin olevan milloin mitäkin ongelmaa... Ja hei älä huoli, oon nyt muutaman kuukauden ollu niin luokattoman surkee bloggaaja, että ihan hävettää huomata kuinka postauksia silti jaksetaan lukea ja kommentoida ! Mäkin siis yritän tällä saralla kovasti ryhdistäytyä....... :D\nCamilla .R. heinäkuuta 23, 2014\nOnko Nuutti liikkunut aina noin "selättömästi"? Kiinnitin nyt jotenkin huomiota, ei se minusta ennen ole tuollaiselta näyttänyt? Ja en sano tätä pahalla, kunhan kiinnitin tuohon huomiota, sinä tietysti tunnet hevosen, en minä näiden kuvien perusteella :) Söpö ja hieno se kyllä on, olisi joskus kiva nähdä ratsastusvideotakin :)\nNo siis... huomiosi ei ole lainkaan tuulesta temmattu. Nuutin liike ei sitten viime vuoden jumahdusten ole ollut ihan entisensä, vaikka onkin kranion avulla mennyt paremmaksi jatkuvasti. Selän kuntoa olen silti miettinyt ja mietin edelleen, koska toisinaan musta tuntuu että se ei liiku yhtään. Ainahan hepalla on hieman jäykkä lanne ollut, mutta on se silti pystynyt suuremmin ja elastisemmin kulkemaan. En vain oikein tiedä mikä selässä voisi olla, sillä se on sekä eläinlääkärin (klinikallakin) että kranio-Pekan toimesta tutkittu ja hoidettu, eikä mitään suurempaa mainittavaa ole löytynyt... Tai no lannerangassa on yksi okahaarake, joka välillä kiristää vasemman puolen pitkän selkälihaksen, mutta aluetta säännöllisesti käsittelemällä se on pysynyt aika hyvänä. Välillä tulee kuitenkin ihan kamala epätoivo, kun tajuaa miten selän liikkumattomuuteenkin saattaa olla syy vaikka ihan muualla... Vaan missä? Röntgenkuvatkin ovat aina olleet puhtaat oikeasta takajalasta, kintereestä löytynyttä pientä luunsirua lukuun ottamatta, ja senkään ei pitäisi liikkumiseen vaikuttaa millään tavalla. Voihan vika olla myös mussa ratsastajana, ja siinä, että oltiin aika pitkään sellaisella "harmaalla alueella", eli ei päästy säännöllisesti treenaamaan ja kasvattamaan kuntoa entiselleen. Nuutti kuitenkin tykkää liikkua ja liike myös aina ratsastusten loppua kohden paranee, joten katsotaan kuinka pitkälle päästään yksinkertaisesti tasaisella liikutuksella sekä kraniolla. Pekkakin lupasi joku päivä tulla katsomaan Nuutin läpi kun hänelle tuosta parin viikon takaisesta huonosta päivästä itkin... :D\nJa ihmissilmää voi toki myös hämätä kuvissa tuo hieman liian iso masu... :D Nythän se on kesän ollut laitumella, mutta muun ajan syönyt kupunsa täyteen olkipellettikuiviketta, minkä vuoksi olenkin tässä kartoittanut purua kuivikkeenaan käyttäviä talleja... Ei se nimittäin koskaan ennen ole noin pallero ollut, päinvastoin.\nSori ihan kamalasti tällaisesta romaanivastauksesta, mutta siis harvase päivä revin hiuksia päästäni näitä asioita pohtiessani... :D Näiden torstain treenien jälkeen olin vain niin iloinen siitä, että Nuudeli oli jälleen tavallaan palannut siihen moodiin, missä ollan nyt edetty, vaikka siis kokonaisuuteen en ole tyytyväinen ennen kuin ollaan siellä mistä viime vuonna tipahdettiin ! Pitää vain toivoa, että sitä kohti edetään...\nMutta kiitos, söpö Nuudeli tosiaan on ♥ Ja voi kun tiedän myös miten hieno se on parhaimpina päivinään ollut !! Äh, taidan kääntää veistä haavassa vanhoja kuvia selailemalla... Voisi pistää niitä julkaisuun joku päivä, niin näkisitte te lukijatkin vähän sitä meidän tavoitetta ihan konkreettisesti... :)\nTeresa heinäkuuta 24, 2014\nVähän pidempi postaus ei haitannut ollenkaan, sun tekstiä on niin kiva lukea! Ja paljon plussaa hienoista kuvista! :)\nHauskoja noi vikat kuvat! :D Oot vaan niin hyvä kirjottaja!\nHaha, voi kiitos ! :)\nKaisAA A heinäkuuta 24, 2014\njeee hyvä te ! ja ihania kuvia :-)\nhaha noi viimesten kuvien kuvatekstit..... XD\nHohoo XD Kiitos !\nziru heinäkuuta 24, 2014\nOih, ihania kuvia! Nuutti näyttää olevan tosi hyvässä kunnossa, liikkuu hienosti ja voi miten kiiltävä karva sillä on ! :-) tsemppiä kovasti teille treeniin :)\nKiitoksia ! :) Parempaan päin toivottavasti, pätkittäin se liikkuu jo tosiaan ihan kelvollisesti !\nSanna-99 heinäkuuta 24, 2014\nIhania kuvia ja kiva postaus muutenkin!<3\nhienoja kuvia, erityisesti tuo ensimmäinen:)\nMitä kaikkea Nuutti osaa ja kuinka korkeitä esteitä se hyppää? Se on tosi söpö ja ihanan oloinen luonne. :)\nSe osaa vaikka mitä niin halutessaan ! ;) Ei vaan ööh... no siis koulupuolella sen kanssa selviää yleensä ihan ok helppo A tasoisista radoista, mutta sen jälkeen menee hieman vaikeaksi. Väistöt onnistuvat jotenkuten, mutta hankalia ovat kyllä. Laukkasulut menevät helpommin ! Yksittäiset laukanvaihdotkin onnistuvat silloin kun arvon Nuudelille sopii ;) Muutoin se ei ota vaihtoapuja kuuleviin korviinsa, vaihtaa ristilaukalle, tai etupään ennen takapäätä.\nEsteitä Nuutti on loikkinut Saksassa 130cm tasolle saakka, kotona toki enemmänkin :) Mun kanssa ei noihin korkeuksiin ole ollut asiaa, mutta ollaan me sen kanssa joskus kultaisina aikoinamme jotain 120cm -ratoja treenailtu.\nKiitos, sitä se tosiaan on ♥\nNuutin korvat tossa tokassa kuvassa XDDDD Ihan ku sil ois lapaset niissä!!\nLapaset XD Hahaha !\nLotta K. heinäkuuta 24, 2014\nIhanan kesäisiä kuvia hienosta ratsukosta! :-)\nHyvä kuulla, että sädemädän tilanne on kengittäjän mukaan parempi. Se on ikävä ongelma, joka otollisissa olosuhteissa lähtee helposti etenemään syvemmällekin. Entisellä hoitohevosellani on paha sädemätä etenkin etukavioissa, ja lopulta se rupesi oireilemaan ihan kumpaakin etustaan vuorotellen ontumalla. Huolellisesta hoidosta huolimatta ei auttanut kuin vaihtaa tallia (turvekuivituksesta puruun ja kuivemmat tarhat), jotta tamma viimein saikun ja huolellisen hoidon kautta saatiin takaisin ratsastuskuntoon. Kaikkea näiden kanssa kyllä voikin olla...\nJuu älä muuta sano... Mäkin oon ollu välillä tosi huolissani noista Nuudelin töppösten tilanteesta, mutta onneksi näin. Hyvä, että sunkin hoitoheppa kuitenkin saatiin takaisin kuntoon ! Itsekin olen itseasiassa sekä näiden kavio-ongelmien että Nuudelin ahneuden vuoksi vähän miettinyt lähialueen purukuivitteisia talleja mahdollisen muuton vuoksi. Niitä vain ei puitteiltaan muutenkin hyviä ihan kamalasti tunnu olevan... ;s\nHerrHerman heinäkuuta 25, 2014\nKiva postaus ja söpöjä nuo vikat kuvat, hepalla oli korvat noin hassusti:)\nSusanna elokuuta 02, 2014\nHaha kiitos, Nuutti vähän loukkaantu ku kastelin sen päätä... :D\nSara A heinäkuuta 25, 2014\nIhana postaus! Sun tekstit aina yllättää positiivisella tavalla :) ja kuvat teli hyvästä postauksesta vielä paremman !\nJenna Moi heinäkuuta 26, 2014\nKiva postaus, ja aivan ihania ja hyvälaatuisia kuvia! :)\nKiitos, mäki ihailin noiden kuvien laatua vaikka kuinka kauan ! Sofia on hyvä kuvaaja :)\nMikä tän blogin malli on ja miten oot saanu ton" mallin suunnittelija" tekstin pois? :)\nMä en nyt kyllä yhtään muista :o Juuri vaihdoin malliakin uuden ulkoasun mukana. Tarkoitatko siis tuota tekstipätkää tuolla alhaalla missä nyt lukee "Malli: Simple"?\njuu sitä tarkoitin\nSusanna elokuuta 06, 2014\nAi siis juu ! Tuolla bloggerin "ulkoasu" -kohdassa, ihan alin gadget, missä lukee "nimeä" :) Sieltä pääsee kirjoittelemaan tuonne lootaan haluamansa tekstin !\nLöysin sun blogin tänään ja luulenpa et tulen vierailemaan täällä jatkossakin. Kirjoitat tosi kivasti ja mielenkiintoisesti, tykkään! :)\nVoi ihana kuulla, kiitän ! Tervetuloa lueskelemaan :)\nHiukan on tämän blogin pitäjä matkinut sinun blogisi nimeä:\nÄh, arvasin että näin vielä joku päivä käy... :D\nTua Eliina elokuuta 02, 2014\nIhanat noi korvat tolleen sivulla :3 Söpö kieli :D Tosi hienoja ja laadukkaita kuvia :)\nJoo, toinen vähän loukkaantu saamastaan suihkuta... :D Kiitos ! :)\nNuutti näyttää kuvissa oikein kauniilta. Ja tuo kuva missä on kieli ulkona ja korvat sivulla. Näyttää kuin sitä ois pyydetty poseeraamaan tolleen mut se ei ois halunnu. :'D